
Acuerdo di varios aña entre 
Aruba Ports Authority y 
Havenbedrijf Amsterdam 

Esaki ta comienso di un relacion largo y intensivo 


ARUBA Ports Authority (APA) y 
Port of Amsterdam International 
awe a firma un acuerdo di 
cooperacion di varios aña. 

Meta di e acuerdo aki ta pa 
realisa un cooperacion intensivo 
y duradero cu e enfoke pa ehecuta 
e vision comercial y strategico 
di APA, e transformacion di e 
terenonan portuario na Oranjestad 
den un area multifuncional y 
fortalece e ambicion internacional 
di ambos compania. 

Aruba Ports Authority ta un 
compania di Gobierno di Aruba 
y ta responsabel pa maneho, 
desaroyo y explotacion di e wafhan 
di Aruba. 

Den luna di maart 2015, APA a 
firma un MoU cu Port Amsterdam 
international B.V. (PoAI). PoAI 


ta un subsidiario di Havenbedrijf 
Amsterdam NV y ta specialisa den 
investigacion, desaroyo y maneho 
di wafnan crucero internacional. 
E acuerdo aki ta efecto di un 
investigacion cu PoAI a haci pa 
explora e strategia comercial, 
posibilidadnan di crecemento 
y strategia comerical pa APA 
logra cu efectividad su metanan. 
Como parti di e acuerdo PoAI lo 
establece den futuro un Chief 
Commercial Officer (CCO) na 
Aruba pa fortalece e staf di APA. 

E CCO lo wordo apoya pa un team 
multidisciplinario na Amsterdam. 

Segunsr. Gert-JanNieuwenhuizen, 
Managing Director di PoAI: “E 
acuerdo di cooperacion lo percura 
pa nos companianan portuario 
fortalece nan mes conhuntamente 


riba diferente parti y ta cuadra 
exactamente cu e strategia 
internacional di Havenbedrijf 
Amsterdam. 

Nos ta mira padilanti na un 
continuidad di un relacion di 
cooperacion placentero cu APA y 
Gobierno di Aruba.” 

Mientras tanto, sr. Louis Posner, 
Presidente di e Hunta di Comisario 
di APA a declara: “Durante e 
trayecto inicial a keda demostra cu 
PoAI y APA ta rib’e mesun liña pa 
loke ta nan vision pa Aruba y esaki 
ta desemboca den un acuerdo di 
cooperacion. 

E acuerdo aki ta un bunita 
ehempel con Aruba y Hulanda 
hunto por apoya otro y fortalece 
nan relacion.” 


Port of Partnerships 

E meta pa transforma e 
terenonan di waf ta pa duna 
nan un funcion nobo y pa habri 
nan pa comunidad Arubano. 
Ciudad, recreacion, turismo 
y comunidad comercial tur 
lo por estrecha nan relacion 
na un manera duradero di e 
forma aki. 

Pues APA lo haci uzo di e 
experiencia di Havenbedrijf 
Amsterdam cu tipo di proyectonan 
asina via PoAI pa implementa e 
transformacion na Aruba. 

Ademas, Aruba ta representa 
un hub ideal pa Havenbedrijf 
Amsterdam mantene su 
contactonan cu partnernan 
importante den latino America. 

E acuerdo di cooperacion tambe 
ta acopla na e pensamento “Port 
of Partnerships” di e compania 
pa traha duro y hunto pa logra 
relacionnan inspirativo y intensivo 
di cooperacion cu partnernan 
complementario. 

Aruba por mira padilanti na un 
futuro di posibilidanan nobo cu ta 
habri cu e acuerdo di cooperacion 
aki cu Havenbedrijf Amsterdam y 
su subsidiario Port of Amsterdam 
International. 

Mr. drs. Jeannette Richardson-Baars: 

Aruba por ta contento 
cu e trabou cu 
Taskforce ta haciendo 

US State Department a evalua Aruba na "TIER 2" 

Despues di a tuma nota di e “TIP 
report 2016” emito dor di “US 
State Department” encuanto 
evaluacion di e esfuersonan di 
cada pais pa combati traficacion 
di hende, Coordinador Nacional 
contra Contrabanda y Traficacion 
di Hende pa Aruba, mr. drs. 
Jeannette Richardson-Baars ta 
reacciona y aclaria e informacion 
publica. 

Na prome luga Aruba ta duna Sint 
Maarten pabien cu e evaluacion 
den “TIER 1”, cu ta e evaluacion 
mas halto posibel den e sistema 
di TIP. 

TIER 1 kiermen cu un pais ta 
cumpli cu tur e rekisitonan di 
TIP. Aruba a keda den TIER 2 cu 
tambe ta un bon evaluacion. TIER 
2 kiermen cu e pais no ta cumpli 
cu tur e rekisitonan pero si ta haci 
suficiente pa combati traficacion 
di hende. 

Den nos opinion e prioridad mester 
wordo poni riba prevencion di 
Traficacion di Hende, pasobra si 
un hende no ta bira victima no tin 
necesidad pa raporta, investiga y 
castiga. 

Cifranan di cuanto caso a bay 


Corte of cuanto victimanan a 
wordo yuda no mester ta decisivo 
den e evaluacion di TIP, pero 
mas bien tur e esfuersonan cu un 
pais ta haci pa preveni y combati 
traficacion di hende. 

Aruba tin pa casi 10 aña caba un 
Taskfoce contra Contrabanda 
y Traficacion di Hende cu ta 
consisti di representantenan di 
tur e gremionan cu tin di haber 
cu e tema. 

E taskforce ta traha riba un nivel 
multi disciplinario na Aruba y a 
zorg pa lanta conscientisacion 
tocante Traficacion di Hende cu 
campañanan informativo. Tambe 
a inicia un liña di telefon special 
(5923231) cu por wordo yama 
pa yudansa 24 ora pa dia, 7 dia 
pa siman. 

Na aña 2013, Aruba tabatin e 
prome investigacion di Traficacion 
di Hende den Caribe Hulandes y a 
traha hunto cu paisnan den region 
y internacional pa identifica y 
proteha victimanan. 

Den e caso aki e sospechosonan 
a wordo castiga. Den Corte di 
apelacion a confirma e conviccion 
y a dicta un castigo mas halto 


ainda. Esey lo wordo raporta den 
e “TIP report 2017”, dor cu esey a 
sosode den cuminsamento di aña 
2016. 

Ta berdad cu na Aruba ningun 
caso a wordo persigui of hiba 
dilanti di Hues den 2015. 

Si a investiga 6 posibel casonan 
y a brinda proteccion n’e posibel 
victimanan. 

Hopi energia a wordo hinca 
pa profesionalisa e trabou di 
Taskforce dor di traha un ‘Plan 
van Aanpak’ pa 4 aña te 2019 y 
menciona e puntonan di accion cu 
mester wordo cumpli cu ne. 

E “TIP report” di 2015 a duna 
Aruba 7 recomendacion y tur 
esakinan a wordo poni den e “Plan 
van Aanpak”. Hopi di nan a wordo 
ehecuta caba of ta den procesa di 
wordo ehecuta. 

Tambe taskforce a conscientisa tur e 
trahadonan di e departamentonan 
cu tin di haber cu e tema di 
Traficacion y Contrabanda di 
hende. 

For di april te cu awe ya un total di 
230 persona a sigui e training. Ta 
trata di empleadonan di Cuerpo 
Policial, Inmigracion, Duana, 


Kustwacht, Directie Arbeid en 
Onderzoek, Dimas, Dienst Sociale 
Zaken y RST. Despues di vakantie 
e trainingnan nan lo sigui. 
Tambe a pone hopi enfasis 
riba “awareness training” pa 
studiantenan y hobennan den 
nos comunidad. 

Un cambio grandi a tuma luga dor 
di formacion di ‘Coordinatiepunt 
Mensenhandel y Mensensmokkel’ 
bao di e Coordinador Nacional den 
cuminsamento di 2016. 

Un di e tareanan ta registra y 
analisa tur señalnan di posibel 
Traficacion of Contrabanda di 
Hende p’asina casonan por wordo 
descubri mas trempan. 

E Coordinatiepunt por ripara cu 
e prome mita di aña 2016 ya tin 
9 caso registra y 2 caso ta bao 
investigacion di Cuerpo Policial. 

Aruba por ta contento cu e trabou 
cu Taskforce y Coordinatiepunt 
a haci bao guia di Coordinador 
Nacional contra Contrabanda y 
Traficacion di Hende pa Aruba. 
Tur envolvi ta sigui combati 
Contrabanda y Traficacion 
di Hende cu mesun energia y 
perseverancia awo y den futuro. 

Lider di Partido Democracia Real, sr. Andin Bikker: 

Tin un ordencmsa 
efectivo cu por a 
uza pa All Indusive, 

"Mededingings 

Verordening" 


DURANTE 

e rueda di prensa di Partido Democracia Real 
(PDR), sr. Andin Bikker a papia tocante e 
ordenansa “Mededingings Verordening” cu 
desde april 2013 ta pendiente den Parlamento. 
E ta splica cu na Ingles nan ta yam’e “Anti-trust 
Legislation”, y netamente e ley aki ta pa trece 
orden y reglamenta cierto desbalansenan den 
un mercado, incluyendo turismo. 


Lider di PDR a splica cu na Italia nan ta 
reglamenta cierto aspectonan den desbalansa 
pa loke ta trata turismo. E “Mededingings 
Verordening” aki, den su articulo 2.8, inciso 
C, ta bisa cu e autoridad cu ta ordena e 
mercado por indica cu tin un desbalansa den 
e mercado y duna instruccion pa koppel cierto 
servicionan. 

Tin demasiado servicio ‘gekoppel’ na otro, anto 
pa trece orden bek rib’e mercado e ta ordena 
specificamente pa koppel e servicionan aki. 

Si e ley aki tabata na vigor ora 
cu Hotel Rio a bay cumpra 
su bisiña, pone un brug, 
concentra un cushina so, 
etc., cu hasta por a pensa cu 
personanan lo a bay perde 
nan trabao, pasobra nan 
ta bay traha mas eficiente, 
como autoridad di e market 
por dicidi cu mescos cu ta 
sosode den otro paisnan, 
e compania mester tin 
vergunning pa maneha e 
mercado y funciona esaki, y 
mester a studia esaki pa mira 
si esey ta cumbini e mercado 
si of no. 

E ley “Mededingings 
Verordening” of “Anti-trust 
Legislation” nos isla ruman 
Corsou mes a adopt’e un 
par di luna pasa, y e ta algo 
masha normal pasobra ta un 
manera di regula e mercado 
na un forma abstracto, y 
hopi mas efectivo y eficiente 
cu no ta bay contra nos 
Constitucion. 

Sr. Bikker a bolbe cuestiona 
cu e manera di regula e sector 
All Inclusive concerni via un 
ley di higiene si ta bay contra 


nos Constitucion. 

“Mi no ta compronde e manera con e Gobierno 
aki ta opera y mi percepcion personal ta cu nan 
ta sinti cu no tin suficiente poder, anto nan a 
laga traha un ordenansa cu no a wordo bon 
pensa pa consolida su poder, anto e ta bay dicta 
kico ta bay sosode riba mercado di turismo”, 
di acuerdo cu sr. Bikker. 

Si e ordenansa aki lo a drenta na vigor, e lo 
a trece un balansa den hopi aspecto na fabor 
di e consumidor, pasobra e ta pa promove e 
consumidor y, segun sr. Bikker, “mi no ta splica 
mi mes con nan a bin traha un ley asina mal 
traha, haciendo mal uzo di un ordenansa cu ta 
data di 1939, tempo cu Aruba kisas no tabata 
ni conoce un hotel ainda. 

Pero e ta un ordenansa cu ningun hende, ora 
el a wordo traha, por a pensa cu ta bay uz’e 
un dia pa bay drenta den e privacidad y con 
derecho di interveni den contratonan”, lider 
di PDR a splica. 

Por cierto, el a bay busca e “Memorie van 
Toelichting” di e vergunnings verordening di 
1939 cu ta prome cu nos Statuut mes, pero e 
no por a hay’e, pasobra e ta un ley cu a wordo 
copia di tempo di Antias y Parlamento di 
Aruba nunca a yega di debati pa incorpora of 
introduci e vergunnings verordening aki. 

E ta kere cu Gobierno mester busca un rato 
rib’e website di Parlamento, e “Mededingings 
Verordening”y wakarticulo 2.8, inciso C, unda 
tin un prohibicion un poco mas eficiente cu si ta 
diseña pa ‘deal’ cu un desbalansa di e mercado, 
cu ta bon pensa, no ta impacta y no ta contra 
nos Constitucion. 

Sr. Bikker a haci e remarca tambe cu AHATA a 
caba di conclui cu e hotel di mas grandi cu ta 
paga mas ‘room tax’ pa Gobiemo ta Rio y nan ta 
All Inclusive, p’esey e no ta compronde pakico 
e ley nobo cu ta contra nos Constitucion. 


Sospechoso 
relaciona 
cu kiebro y 
ladornicia a keda 
deteni na Caya 
France Bloem 

DEN ultimo tempo, comunidad di Aruba a conoce 
varios caso di ladronicia, cual ta bou investigacion di 
Recherche. Fiscal di Ministerio Publico a duna ordo 
na Cuerpo Policial pa persigui y detene tur sospechoso 
envolvi den e ladronicianan aki. 

Dialuna mainta, unidad di K-9 a presenta na un adres 
den Caya France Bloem na Jaburibari. 

Kinan a detene e sospechoso J. Maduro di 25 aña, 
kende tabata ser busca pa kiebro y ladronicia. 

E sospechoso Maduro no a resisti su detencion y a 
coopera. El a wordo transporta pa Warda di Polis, 
unda el a keda interoga pa Recherche y presenta 
dilanti un Fiscal. 

Renobac on di bario 
monumenlal y historico di 
Rancho ta cuminsa conectando 
e cu Centro di Ciudad 


PROME Minister Mike Eman 
y su colega Minister Benny 
Sevinger encarga cu asuntonan 
di infrastructura a trata e tema di 
renobacion durante e conferencia 
di prensa semanal dialuna mainta 
na Bestuurskantoor. Despues di e 
prome fase di renobacion di centro 
di ciudad, ta ehecutando fasenan 2 
y 3, cu ta expande rib’e trabounan 
haci durante e prome fase. 

Den e fasenan aki, e areanan cu 


ta conecta cu centro di ciudad ta 
bay wordo renoba. Renobacion di 
Rancho ta e siguiente proyecto cu 
ta cuminsa. 

“Nos a traha hopi duro pa crea 
un conexion entre nos waf, 
Rancho Plaza y hunto cu esey 
Schelpstraat y tur e cayanan cu 
ta trece nos na renobacion di 
centro di ciudad. Hunto cu esaki 
nos tin e bario monumental y 
historico di Rancho.Ranchostraat 


ta un caya hopi conoci 
pa esaki, edificionan 
monumental y historico 
cu durante añanan a 
conoce hopi deterioro. 
Hopi di e edificionan 
aki ta monumento cu 
mester atende cu nan. 
Un area cu ta hopi cerca 
di curason di nos Minister di 
Infastructura cu su lombrishi ta 
dera eynan.” 

Minister Eman a papia di e forma 
con ta trahando a base di un 
sistema integral, unda cu e areanan 
di centro di ciudad ta conecta cu 
areanan den cercania, manera 
Rancho.“Manera nos a bisa 
semper, no tabata solamente e Caya 
Grandi. Pero si nos cuminsa for di 
e renobacion di 
Bestuurskantoor, 
e Linear Park, tin 
henter e area di 
Centro Historico, 
unda a drecha 
tur e edificionan 
historico rond di 
Bestuurskantoor, 
Plaza Padu cu ta 
trahando riba 
dj’e aworaki.N’e 
momentonan aki 
nos ta trahando 
riba restauracion 
di edificio di 
A 1 g e m e n e 
Rekenkamer, 
unda antes tabata 
Juliana School 
y Biblioteca 
Nacional. 

Caya Caya G.F. 
(Betico) Croes, cu 
tambe a conoce 
un renobacion 
grandi, den 
Emanstraat tin 
renobacion di 
edificio di Corte, 
Watertoren, 
diferente edificio 
particular 
tambe a wordo 
renoba y pronto 
ta bay drecha e 
edificio di ex- 
Voogdijraad cu 
hopi antes tabata 
oficina di Censo 


y Eilandsraad unda cu nos prome 
eilandsraad a sinta den añanan 
1950”, Prome Minister a duna di 
conoce. 

E ex-edificio di Voogdijraad a 
wordo traspasa pa Renobacion 
Aruba NV y den e siguiente 
lunanan e edificio ey ta bay 
wordo restaura y renoba. Patras 
di Corte, La Salle College, 
Dominicus College y henter e 
area di Companashi y Socotoro a 
conoce hopi renobacion. Un poco 
mas pabou ta drenta den e area di 
Madiki, unda cu Gobierno a haci 
hopi trabou. 

“Awo ta bay conecta esaki cu e 
trabou cu nos ta bay haci den 
Rancho, Driemasterstraat, creando 
asina un circulo completo di centro 
di ciudad. Pero tambe e bario- y e 
scolnan cu ta acopla na e centro 
di ciudad y espacionan publico”, 
segun e prome mandatario. 

Prome Minister a bisa cu nunca 
e ta cansa di bisa cu espacionan 
publico ta un di e inversionnan di 
mas bunita cu un pais por haci pa 
su hendenan y nan futuro. 

Hopi no ta realisa cu pa recreacion, 
no ta tur hende tin e entrada pa 
por bishita paisnan den exterior, 
of otro luganan di recreo hopi 
costoso. 

“Pero ora cu bo crea un espacio 
publico atractivo manera Linear 
Park, unda cu bo ta mira tres 
generacion di famia ta cana, e ta 
un placer grandi. Bo ta realisa con 
importante ta pa bo tin parkenan, 
pa tin luganan di cana, luganan 
di sosega, luganan di intercambio 
cualnan ta importante pa mehora 
e calidad di bida di bo hendenan, 
cual vision ta parti escencial di su 
totalidad”, el a expresa. 

Otro aspecto cu a bini dilanti, ora 
cu a papia di renobacion cu ta bay 
haci den Rancho ta e kioskonan 
di Paardenbaai Plaza, cual Plaza 
ta practicamente cla. E kioskonan 
nobo ta hopi bunita y esnan cu 
tabata banda di e parada di bus lo 
muda p’e kioskonan nobo. 

E parti cu lo keda bashi lo wordo 
integra den e totalidad di e 
desaroyo cu ta tumando luga na 
Rancho Plaza. 




Qm. 

Cu cada compra di 2 combinacion 
di number sea pa Mini Mega of 
Mega Plus. ariba mesun ticket y 
pa mesun sorteo, bo ta ricibi 
1 number gratis! 

Durante e campaña lo saca tur 
diamars y diabierna un ganado di 
1.000,- florin pa sorteo di 9:00PM. 

CUMPRA RICIBI 

2 1 NUMBER GRATIS 

4 2 NUMBER GRATIS 

6 3 NUMBER GRATIS 

8 4 NUMBER GRATIS 

• mester cumpra e cantidad ariba mesun ticket pa participa. 

GARANTISA Dl 


TUR DIAMARS Y DIABIERNA' 


Campaña ta valido desde 4 di Juli te cu 5 di Augustus di 2016. 

Pa mas infromacion por yama Lotto na 525-75S5 of bishtta nos oficma situa na Paardenbaaistraat «10. Oranjestad of 8.v.d. Veen Zepp>enveldstraat 21. San Nicolaas 

Renobacion di infrastructura di Aruba ta sigm den tur 

Ta bay cuminsa cu fase II 
4, 5 y 6 di Linear Park cu ta 
bay conecta infrastructura 
existente na area di High 
Rise Hotels 



MINISTER Benny Sevinger a enfatisa 
durante conferencia di prensa teni dialuna 
mainta con e cartera di Infrastructura ta e liña 
esencial cu ta pasa den tur otro departamento 
maneraTurismo, Deporte, Educaciony tambe 
Salud. 

E conexion aki ta visibel sigur den proyectonan 
manera Linear Park cu ademas di a mehora e 
prome impresion di e turista, a haya un acogida 
grandi di parti di pueblo pa ta mas activo na 
aire liber. E resultado aki ta cuadra cu vision 
cu Gabinete Mike Eman a pone su dilanti for 
di comienso y ta uno cu ta bay sigui riba dj’e 
mirando e reaccion positivo di e ciudadano. 

Minister Sevinger a splica cu e infrastructura di 
antes cu tabata conoce importancia pa auto so 
ta keda pa pasado y nos ta kere cu mester duna 
mes tanto importancia n’e persona y espacio 
di recreacion publico. 

“Antes tabata construi un caminda y nos ta 
lubida riba acera of e ta bin despues di 40 aña 


of no ta bin nunca; y hende tabata sali di nan 
cas, trapa riba santo, pero auto si ta core riba 
asfalt. 

Esey ta un cambio importante den mentalidad”, 
el a bisa. 

Green Corridor ta bay trece San Nicolas mas 
cerca di Playa, trece cu ne un alivio pa e fluho 
di trafico pisa cu ta move entre ambos ciudad, 
pero tambe ta bay trece un desaroyo di areanan 
publico y un desaroyo economico. 

Na su bes, Green Corridor ta wordo conecta 
cu Linear Park na altura di aeropuerto y dj’ey 
ta sigui. 

“Linear Park ta un di e proyectonan cu mas nos 
ta keda stress cu ta importante pa nos pais. Si 
ta mira tur atardi cuanto hende ta uza Linear 
Park, nos mester sigui cu ne,” asina Minister 
Sevinger a comenta. 

Den e proyecto di Watty Vos Boulevard, cu por 
cierto ta bay cuminsa prome cu fin di aña, tin 


e fasenan 4, 5 y 6 di Linear Park cu ta sali for 
di e crusada di Fatum y ta bay te banda di e 
hotelnan Phoenix y Riu pa conecta cu e zona 
di High Rise. 

Den su ultimo fase, Linear Park ta conecta e 
area di hotel te na faro California y e beachnan 
di e area. 

“Esaki ta importante pa e desaroyo fisico y di 
salud di nos hendenan. Gobierno ta mira cu si 
ta construi algo, hendenan ta us’e y den esey 
ta trahando y sigui traha riba dj’e,” e titular di 
Infrastructura a bisa. 

Di e manera aki e banda zuid di nos isla cual 
ta esun mas habita y concentra den actividad 
comercial, ta bay conoce for di Colony, pasando 
dor di waf di carga na Barcadera, Aeropuerto, 
centro di ciudad, hotelnan y te na Westpunt, 
e camindanan y espacionan publico cu ta bay 
percura pa un miho funcion di tur sector di 
nos sociedad y tambe un miho calidad di bida 
p’e ciudadano. 

VACATURE 


Het Cluster Klinische Zorg van het Dr. Horacio E. Oduber Hospitaal 
heeft plaatsingsmogelijkheid in de functie van: 

Zorgmanager 


Bezoek onze website of facebookpagina voor 
meer informatie over deze functie. 


www.arubahospital.com • hospitalaruba 



Dr. Horacio 
E. Oduber 


Intento di 
robo di cabel 
di aluminio 

WEB Aruba NV ta pidi pa notifica 
iregularidad na red di coriente 
den vecindario di Pos Chikito, 
Savaneta y San Nicolas 


WEB Aruba NV ta haci un apelacion na comunidad di 
Pos Chikito, Savaneta y San Nicolas pa notifica ora ripara 
algun iregularidad cu cabel di coriente den e trayecto di 
Santo Largo te cu e substacion di coriente na San Nicolas. 
T’asina cu actualmente WEB ta encontra contratiempo 
den reemplaso di e red di cabel di coriente cu ta core 
di Balashi pa Refineria. Siman pasa a descubri cu 
desconocinan a corta e cabelnan di aluminio canto 
di e trayecto. Ta sospecha cu personanan kier a horta 
pidanan di e cabel, pero no a logra esaki. 

WEB Aruba NV actualmente ta traha riba un proyecto pa 
reemplasa e red di cabel di coriente cu ta core di WEB 
na Balashi pa refineria Valero. 

E red di cabel ta di aluminio y ta suministra coriente 
na districto San Nicolas, refineria y windpark Vader 
Piet y pues ta un red di suma importancia p’e barionan 
menciona. E cabelnan aki ta di aluminio y por wordo 
utilisa solamente dor di companianan di utilidad. 

WEB ta haci un apelacion na habitantenan pa notifica 
WEB Aruba NV en caso cu ripara algun iregularidad na 
sitionan. Por yama Call Center di WEB na tel. 525-4200 
durante ora di trabou, pero tambe central di WEB na 
525-4600 despues di ora di trabou. 

Parlamentario Desiree de Sousa-Croes: 

E DIFERENCIA entre 
"samenlevingscontract ,# , 
"geregistreerd partnerschap" 
y "openstelling huwelijk" 


“DEN e dianan aki, e discusion a cuminsa 
riba un posibel cambio den ley unda lo por 
introduci e, na Hulandes yama Geregistreerd 
Partnerschap, y cu na Papiamento lo por wordo 
traduci como ‘union civil’ of un registracion 
huridico di pareha. Parce cu pueblo falta basta 
informacion di kico un union civil ta encera y 
kico esaki por significa pa Aruba. Cu e articulo 
aki, mi lo kier purba splica e diferencia entre 
un contrato di convivencia, e union civil of 
matrimonio igualitario”, Parlamentario de 
Sousa-Croes ta splica. 

“Aruba conoce di basta aña caba un 
‘samenlevingscontract’ unda parehanan 
heterosexual of homosexual por regla nan 
relacion na notario. 


Den un contrato di convivencia, por regla cua 
bon ta di ken, p. e. esun ta doño di e cama y e 
otro di e flatscreen. 

Varios pareha homosexual cu no tin otro 
manera pa regla nan asuntonan huridico, ta 
scoge pa regla por lo menos e minimo aki den 
un contrato di convivencia. Ta obvio cu un 
contrato di convivencia no ta brinda suficiente 
siguridad huridico na e pareha”, segun e 
Parlamentario. 

“Un union civil contrario na un contrato di 
convivencia, ta regla tur asunto huridico p’e 
pareha. Tur loke ta bienes, loke ta derechonan, 
y loke ta obligacionnan di e pareha lo keda 
acorda den presencia di un notario. 

Esaki lo trece cu ne - den esencia - no lo tin 


diferencia di conseguencia entre un 
matrimonio y un union civil. Solamente 
cu esaki no lo pasa na edificio di Censo, 
sino na oficina di un notario. 

Na paisnan cu tin e posiblidad pa regla 
un union civil entre pareha, parehanan 
ta celebra nan union cerca e notario den 
presencia di famia y amigo. 

Tanto parehanan heterosexual, como 
parehanan homosexual por bin na remarke 
pa cera un union civil”, Parlamentario de 
Sousa-Croes ta sigui splica. 

“Matrimonio igualitario, of ‘openstelling 
huwelijk’, ta significa cu no lo tin restrincion 
di sexo pa contrae matrimonio, pues no ta 
homber cu muher so por casa, pero muher cu 
muher y homber cu homber tambe. 

Varios pais na mundo cu ta basta Catolico y/ 
of Cristian e. o. Mexico, Argentina y Spaña a 
habri e institucion di matrimonio y haci’e igual 
pa heterosexual y homosexual. 

Awo aki na Parlamento di Aruba, mi tin 
un amienda (un peticion di cambio di ley) 
pendiente pa introduci union civil den nos 
codigo civil. Solamente cu un mayoria di 
minimo 11 Parlamentario por haci posibel cu 
union civil por bira posibel na Aruba tambe”, 
Parlamenrio Desiree de Sousa-Croes a declara. 


Parlamentario Desiree de Sousa-Croes: 

E palabranan di Papa 
Fransisco ta uni en 

bes di dividi! 



“SIMAN pasa, dia 27 di juni, 
Papa Fransisco den avion bek for 
di Armenia, a tuma e oportunidad 
pa papia un rato cu reporteronan. 
Papa Fransisco a bisa cu Iglesia 
Catolico mester pidi despensa 
na e comunidad LGBT, muher y 
muchanan ya cu sigun e propio 
pontifice iglesia Catolico a 
marginalisa. Di biaha for di hopi 
organisacionnan LGBT mundial, y 
mi mes persona den tur humildad, 
a expresa palabranan di elogio p’e 
posicion humano aki y nos a tuma 
e despensa aki imediantamente ya 


cu e ta sali di un curason bunita”, 
segun Parlamentario de Sousa- 
Croes. 

“P’esey mes ta hopi lastima cu - 
sigur mirando e hecho cu Iglesia 
Catolico ta perdiendo fielnan - cu 
e posicion tuma aki na Aruba 
den fin di siman, ta parce di kier 
trece solamente polarisacion y 
division entre personanan den nos 
comunidad. Un banda e Catolico 
fiel cu kier sigui e mandamentonan 
Catolico y instruccionnan directo 
di nan pastor cu hopi ta admira, y 


di otro banda tin e miembronan 
di comunidad LGBT cu ta wordo 
ofendi y ta sinti su mes exclui”, e 
Parlamentario ta bisa. 

“Contrario na loke meneer pastor 
y porta mas persona ta pensa, no 
t’asina cu personanan LGBT ta 
scoge pa un bida diferente y asina 
expone nan mes na discrimacion, 
odio y violencia. 

Un peliger grandi di un posicion 
asina fuerte di Iglesia Catolico 
aki na Aruba ta cu lo core cu 
persona LGBT como miembro di 


Iglesia Catolico, lo desencurasha 
hobennan LGBT pa bira miembro 
di Iglesia Catolico y lo hinca famia 
y amigo den un dilema innecesario 
y inhusto unda ta parce cu ta pidi 
matornan pa scoge entre amor pa 
nan yiunan of ta un bon Catolico. 

Mi no ta un experto den Bijbel, ni 
ta pretende di conoce tur siñansa, 
pero mi ta kere si cu Dios, y Su 
Yiu Hesus ta igual na AMOR y 
nunca por aproba odio, division of 
exclusion”, ta locual Parlamentario 
Desiree de Sousa-Croes a expresa. 

Dangui Oduber m Partido MEP: 

CuanfoSentencia mas 
mesti 
Bfn 

por entrega su retiro! 


mtin contrin 
Sevinger pa e 


“MINISTER Benny Sevinger no tin ni 1, 
ni 2, ni 3, pero un cantidad di sentencia di 
Hues caba den su contra. Den 2 sentencia, 
Hues a bisa Benny Sevinger cu e ta zaag na e 
wortelnan di nos estado di derecho”, segun 
Dangui Oduber. 

“Benny Sevinger a conberti su mes den un 
Minister cu no ta respeta maneho, no ta respeta 
ley y no ta respeta sentencia di Hues, corda p’e 
respeta opinion di pueblo.Tin tur indicacion 
cu e ta haci practicanan straño pa enrikece su 
mes y su maneho ta ilustra esaki hopi cla. Tur 
e hendenan cu yega na dj’e ta haya tereno, tur 
ta haya permiso di estadia y tur ta haya kico 
nan pidi contra tur regla cu ta existi rib’e pais 
aki. Nos mester para keto un rato y puntra nos 
mes cuanto supermercado tin rib’e pais aki, 
cuanto cas a wordo cumpra y a pidi Benny 
Sevinger un cambio di bestemming pa conberti 
esakinan den supermercado”, Dangui Oduber 
a duna di conoce. 

“Recientemente, Benny Sevinger a bolbe perde 
un caso den corte contra e compania Bouldin 


& Lawson. 

E grupo aki a presenta un proyecto pa soluciona 
e problemanan di desperdicio na dump y nan 
a wordo boycotea pa Benny Sevinger. 

Nan a lanta un caso den corte y Hues a dicta 
cu Benny Sevinger a haci su mes culpabel di 
negligecia y a dicta na fabor di e compania 
Bouldin & Lawson. 

No solamente Benny Sevinger a costa e pais 
aki 27 miyon florin, pasobra deliberadamente 
a boycotea e proyecto di dump, sino awo cu e 
compania a gana e caso nan ta pidi un daño y 
perhuicio di 2 miyon florin. 

A wordo proba cu Benny Sevinger por wordo 
teni personalmente responsabel p’e daño 
financiero cu el a causa pais Aruba y ta 
esun mester paga esaki. No por t’asina cu 
su decisionan ta perhudica henter un pais y 
henter un pueblo tin cu paga nan anto e mes no 
ta wordo teni personalmente responsabel p’e 
daño cu el a causa”, Dangui Oduber ta splica. 

“Banda di e sentencia aki tin un otro caso 
tambe cu Benny Sevinger a bolbe perde den 


corte contra un grupo di inversionista. E grupo 
a bin cu un desaroyo di un condominium y 
esaki tabata situa den zona berde. 

Benny Sevinger tabata bon na altura di esaki 
y e mas cu tur otro hende, mester por sa 
mihor cu mester respeta e ROP (ruimtelijke 
ontwikkelingsplan) y no por duna tereno pa 
contruccion comercial den zona berde. 

LFn biaha mas e Minister aki a demostra incapaz 
y ta actua contra tur regla y no ta tene su mes 
na su propio maneho. Tur e añanan aki Benny 
Sevinger no a cambia e ROP kiermen e mes ta 
viola su propio maneho. 

Con un hende asina ainda tin e pudor di keda 
como Minister, mi no sa. Un cos ta ta sigur, 
Benny ta keda pa sirbi su propio interes, interes 
di su cartera, pa benta di permiso sigui y pa 
benta di tereno sigui. 

Den un proceso normal un Minister manera 
Benny Sevinger, e lo mester a entrega su retiro 
masha dia caba. E ta haciendo hopi daño na 
nos pais y a costa nos pais hopi placa!”, segun 
Dangui Oduber. 

VcmEps Kunneman 
VanDoorne ta 


manera Gobierno (di 
Reino), companianan di 
utilidad, Aeropuerto y 
varios hotel intemacional. 


nombra Tom 
Peeters como 
partner 

DESDE 1 di juli, a nombra abogado di 
inmobilario Tom Peeters como partner na 
VanEps Kunneman VanDoorne. 

Na 2013, Tom a drenta den servicio na e oficina 
Caribense-Hulandes y for di e momento ey e ta 
maneha e establecimento na Boneiro. 

Bou di su cuido e establecimento ey a crece 
poco poco y a logra adkeri un posicion fiho 
como lider di mercado rib’e isla, cu clientenan 


Pa esaki Tom, for di su 
binida den Caribe a inverti 
hopi den conocemento y 
bista di sector empresarial 
na Boneiro y otro islanan 
Caribense-Hulandes. 

E ta publica regularmente, 
e ta duna training 
y seminario y e ta 
miembro di directiva y comisario tambe di 
diferente organisacion, manera BONHATA (e 
organisacion di interes pa turismo na Boneiro). 

Riba 7 di juli, Tom lo duna un seminario 
tocante tenemento di destaho y contratacion na 
Corsou cu e lo ripiti na Sint Maarten den e luna 
siguiente. Tambe el a sostene e ehecutabilidad 
practico di e Ley di Electricidad y awa di bebe 
di islanan BES cu finalmente a 
keda introduci entrante 1 di juli, 
loke a pone cu a adapta esaki riba 
puntonan importante. 

Tom ta un abogado di inmobilario 
experencia y specialisa cu 
experticia special den sector 
di energia tradicional y 
duradero. Cu su base 
como ingeniero 
e ta duna JO 

conseho di jA 

f o r m a JM 

pragmatico §M 

d e n f> 

desaroyo di M 

proyecto y 


contratacion y e ta litiga den casonan di 
construccion y conflicto tocante planificacion 
urbano y medioambiente. Tom a finalisa un 
estudio como abogado di casacion tambe. 
Prome cu su binida den Caribe na 2013, el a 
traha pa oficinanan di abogado internacional 
y e tabata director di un oficina di conseho 
huridico. Tambe e tabatin rolnan di consehero 
tecnico y huridico na Marina Real. 

Tom ta reacciona di e siguiente manera: 

“Mi ta contento y orguyoso di por forma parti 
di e team (di partner) di VanEps Kunneman 
VanDoorne y cu mi por ta envolvi den e 
desaroyonan desafiante di inmobilario den 
Caribe. Crecemento di nos oficina na Boneiro 
ta para como simbolo p’e actividad aumenta 
rib’e isla aki caminda e necesidad pa conseho 
practico utilizabel y creativo ta aumenta.” 

Managing partner, Focco Lunsingh Scheurleer 
ta añadi: 

“Nos oficina tin establecimento riba tur isla 
y ta inverti den conocemento y involvimento 
local. Mas y mas islanan BES ta haya nan mes 
regulacionnan. Integracion local di esaki ta 
duna un dinamica nobo. Esaki ta exigi conseho 
cu comprension pa circunstancianan local. 
Ultimo añanan nos a demostra di ta capas 
pa anticipa y conseha den esaki tambe 
y Tom tabatin un papel 
importante den esaki, 
banda di su papel 
como manager di 
establecimento 
Hk na Boneiro.” 


ANUNCIO/BLBA/076/16 

Mediador di Gobierno na Aruba ta anuncia cu a base di 
articulo 1 inciso 2 di"Arbeidsvredebesluit 111 "cu a ricibi e 
siguiente peticion pa tene un Referendum bou di e 
empleadonan di e empresa menciona aki bou. 

Nomber peticionario: Sindicato Trahadornan di Aruba (STA) 
Nomber empresa: "Water en Energiebedrijf N.V. (WEB 

Aruba N.V.)"dept. Productie. 

Atencion ta wordo poni ariba posibilidad pa sindicatonan 
interesa pa dentro di 14 dia despues di e fecha di e anuncio 
aki, trece nan deseo pa participa na dicho referendum na 
conocemento di Mediador. 


Oranjestad, 30 di juni 2016 

Mediador di Gobierno 
Anselmo Pontilius 



DRAGON 

CD & ELECTRONICS 


Mainatreet San Nitolas Tél 5S34-3995 
opçn g.00 - 13.00 artl 14.30 - 10-30 

Cabescmte 
di St. 

Augustinus 
College ta 
contento cu 
tur cos ta cla 
pa muda bek 
pa nan scol 



ST. AUGUSTINUS College pa hopi aña no a haya un renobacion manera mester 
ta, y e scol tabata den un estado di deterioro. 

Actualmente, despues di un renobacion completo y ampliacion di e scol, e cabesante 
y su team ta cla pa cuminsa muda bek pa habri aña escolar 2016/2017 den nan 
mesun edificio. 


0 




Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


BO TA BUSKANDO WIEL PA SLIDINGDOOR? 

AKI NATHE DOORHANDLE NOS TIN 
TAMBE TIN EXTRA SECURITY PA SLIDING 
WINDOW Y SLIDING-DOOR 



Aruba Beach Club 


Week 32 - Rent 



1 Deluxe Bedroom 
Date: Saturday, 
6th to 13th August 
1 week - US $995,- 


Interested please cai1 594-0909 



Cabesante di e scol, Maribel Lampe a bishita e scol recientemente hunto cu Minister 
di Enseñansa Michelle Hooyboer-Winklaar, unda cu nan por a mira cu ta algun 
detaye so tabata falta pa e trabao keda cla.Sra. Lampe a bisa cu e ta hopi contento 
pa su alumnonan, pero mas ainda p’e docentenan cu a carga enseñansa n’e scol 
durante di tur e añanan cu e scol tabata den un situacion fastioso. 

E 1 a agrega cu nan tabatin pasenshi, y cu nan ta bay ta 

satisfecho cu e cambionan cu nan ta bay topa cu 
ne awo. 


A topa cu poco contratiempo durante di e 
renobacion di St. Augustinus College na San 
Nicolas. Pero despues di resolve e retonan 
un pa un a yega na un producto final hopi 
bunita y e scol tin diferente detayenan 
moderno, manera facilidadnan cu ta 
adapta na alumnonan cu un problema 
di mobilidad. Di berdad un scol cu tur 
hende por ta hopi contento cu ne y 
orguyoso di dj’e. 

Segun sr. Rene Herde' di Partido AVP: 

Nos tur...henter 
Aruba semper 
mester sali gana! 


“E DECISIONNAN cu Gobierno y 
Parlamento di AVP a tuma den e ultimo shete 
aña a bira temanan di debate publico grandi. 
AVP a bisa semper cu e reforma di finansa 
publico tin cu sosode pa sigura stabilidad 
financiero di nos pais, pa sigura cu Gobierno 
por stimula economia ora mester y yuda esnan 
den necesidad ora nan mes no por. E moda cu 
Gobierno y Parlamento di AVP a haci e reforma 
a haya hopi critica. 

Na Aruba, e critica di oposicion tabata cu 
Gobierno ta crea debe na proyectonan 
innecesario. Oposicion semper tabata kier 
pa Gobierno corta gasto y hasta kita hende di 


Polis ta detene 
dos hoben cu 
saconan di 
marihuana den 
nan poder 


trabou si mester. 

Na Hulanda, e critica 
tabata cu Gobierno 
di AVP no ta corta 
gasto suficiente y 
cu mester a tuma 
medida estilo MEP. 
Awo, apenas algun 
aña despues, tur 
hende ta wak cu 
Gobierno no a gasta 
placa na cosnan 
innecesario. Gobierno a uza placa di pueblo 
pa mehora infrastructura di nos pais pa stimula 
economia y crea mas cupo di trabou. Y el a 
funciona!”, segun sr. Rene Herde’. 

“Gobierno di AVP a rescata dos fondo di 
pensioen cu awe tin cobertura completo, sin 
corta den pensioen di mas cu 20 mil pensionado. 
Awe nos ta wak cu Gobierno di Aruba no a 
crea debe sin mas, pero a inverti den drecha 
barionan, drecha mas scol cu nunca prome, 
traha un hospital nobo, traha un caminda 
sigur y mas atractivo entre San Nicolas y 
Playa (“Green Corridor”), drecha wafnan 
y mehora forsa di compra di tur trahado di 
Gobierno, maestronan di 
scol y trahadornan den sector 
priva y pensionadonan...tur 
cu placa di pueblo y sin tuma 


WILLEMSTAD - Dialuna 4 di juli 2016, alrededor 
di 12’or di merdia, un unidad di Team di Mantencion 
di Ordo Publico tabata patruya den area di Soto. 

Yegando un mini market, nan a mira dos hoben. Na 
momento cu e hobennan a nota presencia di Polis, 
nan a cuminsa actua di un forma sospechoso y a 
purba sconde algo tras di un cashi di hero. Mesora 
e agentenan a tene un control rib’e sospechosonan. 

Durante di e control, a haya saconan di plastic 
cu ta contene cantidad di marihuana di ambos 
sospechoso. A detene e hobennan M.M.A. di 15 aña 
y C.C.G di 19 aña, ambos naci na Corsou. 

A confisca e droganan y a presenta ambos sospechoso 
dilanti di un Fiscal Auxiliar, cu a ordena nan 
encarcelamento pendiente di mas investigacion. 


medida estilo MEP! 

Nos tur.. .henter Aruba a sali gana di e reforma 
financiero”, segun e lider di fraccion di AVP. 

Refineria 

“E re-apertura di e refineria cu masha hopi 
hende a kere cu no lo por sosode y cu oposicion 
a spera cu no lo a sosode pa por haci politica 
cu ne, awo ta bay sosode. E lo crea mas trabou, 
stimula economia y duna mas entrada na nos 
pais. Nos tur...henter Aruba lo sali gana di e 
re-apertura di e refineria. 

Regulacion di All Inclusive 

E ley di regulacion di hotelnan All Inclusive 
tin cu sosode. No pa stroba niun hotel di haci 
negoshi. Pero pa sigura cu tur hende y tur 
compania na Aruba ta sigui participa den 
turismo y sigui beneficia di e industria di 
turismo. Nos tur.. .henter Aruba lo sali gana di 
e regulacion positivo di hotelnan All Inclusive. 

Asina ta bira mas cla cada dia, cu e maneho di 
AVP riba tur tereno tin un set di meta comun 
cu ta caracterisa e maneho di e partido berde. 
Esta cu nos tur.. .henter Aruba semper mester 
sali gana di tur loke AVP dicidi y scoge pa haci. 
E liña berde di cu interes di henter pueblo 
semper ta na prome luga, ta mas cla cu 
nunca!”, lider di fraccion di AVP, sr. Rene 
Herde’ a duna di conoce. 

Minister Paul Croes a 
topa cu homologo di 
Corsou sra. Rutmilda 
Larmonie-Cecilia 



DURANTE su bishita oficial na Corsou, Minister di Asuntonan 
Social y Trabou a topa cu su colega di Desaroyo Social, Trabou y 
Bienestar, sra. Rutmilda Larmonie-Cecilia pa discuti riba varios 
punto di interes entre e dos pais bisiña. 

Algun punto cu nan a discuti ta e leynan laboral unda cu Minister 
Croes ta preparando e ley di ARBO pa Aruba y tambe maneho di 
e mercado laboral.Paisnan chikito hopi bes ta confronta e mesun 
retonan y ta importante pa comparti experiencia. Ministernan ta 
kere cu e reunionnan bilateral asina aki ta contribui na mas acuerdo 
di cooperacion. 

Un topico cu tambe a keda discuti ta e maneho pa apoya esnan cu 
limitacion rib’e mercado laboral. Participacion y integracion ta keda 
meta di Ministernan di Asunto Social di ambos pais. Pa Minister 
Paul Croes e ta sigur un honor pa por a topa cu su homologo na 
Corsou. 

Minister Croes a comparti tambe cu Minister Larmonie-Cecilia e 
proyecto y maneho ‘Ban Traha’ pa apoya esnan den Bijstand pa yega 
na un empleo. Na Corsou tin rond di 6.000 persona den Bijstand. Pa 
Aruba e cifra aki ta 2.500. Y ta importante pa comparti ideanan con 
pa sigui motiva mas hende posibel payega na un empleo structural. 

Hopi topico di interesante a keda discuti durante e encuentro cu a 
dura algun ora entre e dos mandatario. 


I 



Minister Paul Croes 
a haya presentacion 

di '1000 Hoben na 
Trabou' 

COMO parti di su bishita di trabou na Corsou y durante 
encuentro cu Minister di Desaroyo Social, Trabou y Bienestar, 
sra. Rutmilda Larmonie-Cecilia, Minister Paul Croes a haya un 
presentacion di e proyecto ‘1000 Hoben na Trabou.’ 

Den un encuentro cu e Secretario General sr. Roy Martina, 
Minister Croes a haya un impresion di e setup, e desaroyo y a 
retonan den un proyecto importante asina. 

Desempleo bou di hubentud ta keda un reto pa tur e islanan 
y sigur pa Corsou. Desempleo bou di hubentud ta na un nivel 
di 37% na nos isla ruman y e proyecto aki a wordo prepara 
specialmente pa combati e desempleo bou di hobennan entre 
18 y 30 aña. ‘1000 Hoben na Trabou’ ta andando y ta dunando 
resultado. 

Minister Paul Croes ta kere cu e tipo di programa nan aki ta 
yuda sigur pa apoya hobennan na trabou. 

Desempleo bou di hubentud na Aruba a conoce un cada caida 
di 5 porciento entre 2014 y 2015. Pa continua cu e tendencia 
di caida aki, Minister Paul Croes ta bay studia e forma con pa 
adapta e proyecto aki y implement’e na Aruba. 

“Loke ta mas importante den e trayecto aki ta e preparacion 
social cu e hobennan ta ricibi pa ta miho prepara na momento 
di subi mercado laboral”, Minister Croes a comenta despues 
di e reunion sosteni cu su homologo na Corsou. 

Pa un Aruba mas limpi y medio ambiente sano 

Grupe di Polis ta 
presenta proyecto 

“autowrakken" 


BOU guia di Scol pa Polis, un grupo di 
Agent Eerste Klasse durante di nan stage 
di shete siman ta trahando duro pa ruim 
op mas tanto “autowrak” posibel. Un 
“autowrak” ta un auto bieu y/of kibra 
cu ta para pa algun tempo. E doñonan 
mes hopi biaha no sa kico pa haci cu nan, 
pero entretanto e structura ta forma 
problemanan pa medio ambiente y 
frecuentemente ta afecta e ambiente di 
biba den e vecindario. 


parti di Cuerpo Policial y colaboracion di 
parti di e companianan envolvi. 

E team di Polisnan hoben a dicidi cu nan 
proyecto pa no concentra riba un area 
so, pero pa tuma ful Aruba como nan 
teritorio, como cu autonan bieu y/of kibra 
para banda di caminda of riba un tereno 
por bira criadero pa sangura y otro insecto 
y bestianan no desea, cu por transmiti 
malesa y/of causa hopi molester. E ta un 
situacion malo tanto pa medio ambiente 
y naturalesa, como pa e ser humano. 






E team trahando rib’e proyecto aki ta 
consisti di Javier Gonzalez, Joshua 
Kelkboom, Kendrick Werleman y Chari 
Maduro. E lider di e grupo ta Elvis Perez. 

E agentenan a logra haya Papito Towing 
pa asisti nan cu e transportacion di 
e autonan. E autonan ta wordo hiba 
pa Daltra, cual t’e unico compania cu 
tin actividadnan pa recicla auto na 
Aruba. Tur e servicionan aki ta gratis p’e 
ciudadano, danki n’e coordinacion di 


Nan meta ta pa conscientisa comunidad 
cu tin alternativanan pa deshaci di 
“autowrakken” y promove miho salud y 
miho ambiente denbarionan 

r o n d Aruba. 

Haciendo uzo di fondo di Hulanda 

Minister Michelle 
Hooyboer-Winklaar ta 
desea exito na 9 becado 

Nan lo atende varios "Summer Programs" 


MINISTERIO di Enseñansa a presenta un 
proyecto di “beca” algun siman pasa, pa cual a 
invita studiantenan di Universidad di Aruba pa 
aplica pa ricibi Afl. 4500 pa sigui un “Summer 
Program” den exterior. 

E studiantenan mester a aplica y pasa un 
evaluacion na Universidad di Aruba mes, unda 
cu e instituto di enseñansa superior a keda 
encarga dor di Minister Michelle Hooyboer- 
Winklaar cu e seleccion di e becadonan. 

Prome cu nan salida pa Hulanda, e becadonan 
tabatin un encuentro cu e mandatario. 
Minister Michelle Hooyboer-Winklaar a bisa 
cu a palabra cu nan cu ora nan bolbe Aruba 
lo organisa un ocasion pa nan comparti nan 
experiencia den un presentacion na otro 
studiantenan. Durante di e encuentro prome 
cu nan biahe na a papia cu e mandatario 


tocante di e programanan cu nan ta bay sigui 
y di e ciudad unda nan ta bay. 

E Minister a indica cu den mundo di enseñansa 
na nivel superior hopi di e institucionnan no ta 
cera durante di e lunanan di vakantie di zomer 
y ta scoge pa ofrece diferente curso special di 
dos siman of mas largo. 

Tabatin hopi interes p’e becanan y Minister 
Hooyboer-Winklaar ta encurasha otro 
studiantenan pa cuminsa sondea nan 
opcionnan y oportunidadnan pa otro aña como 
cu Gobierno lo ofrece e becanan aki atrobe pa 
na final di e aña academico 2016/2017. 

E situacion aki ta beneficioso p’e studiante di 
Aruba, kende por haci bon uzo di e oportunidad 
pa siña algo nobo of algo adicional den un 
ambiente academico den exterior. 


Minister Hooyboer-Winklaar a splica cu e 
studiantenan ta bayendo diferente ciudad na 
Hulanda, incluyendo Maastricht, Utrecht y 
Den Haag. 

“E meta di esaki ta pa crea un experiencia 
internacional pa un studiante di Aruba. 
Aunke e studiante a scoge pa studia na Aruba 
no kiermen cu e no por participa y experencia 
un curso internacional”, e titular di Enseñansa 
a duna di conoce. 

E Minister a conclui bisando cu lo kier wak mas 
beurs y programa di intercambio (“exchange 
programs”) p’asina sigui expande rib’e tipo 
di oportunidadnan aki unda cu e studiante 
di Aruba toch tin un conexion internacional 
cu ta yuda enrikece su experiencia total di su 
estudio. 
















MINISTER Michelle Hooyboer-Winklaar ta 
anuncia cu dor di interes grandi di studiantenan, 
cu Ministerio di Enseñansa a pone fondonan 
adicional disponibel pa amplia e cantidad di 
cupo p’e programa “Academic Foundation 
Year” na Universidad di Aruba. 

E titular di enseñansa ta contento di anuncia 
cu a yega na un acuerdo cu Universidad pa 
redobla e capacidad di e programa. E fondonan 
adicional a crea e posibilidad pa un total 
di 80 studiante por participa na “Academic 
Foundation Year” pa aña academico 2016- 
2017. 

Na comienso di aña 2016, Minister Michelle 
Hooyboer-Winklaar a anuncia oficialmente 
e introduccion di e programa “Academic 
Foundation Year” na Universidad di Aruba. 

E cantidad di cupo pa studiantenan tabata poni 
inicialmente na un maximo di 40 studiante, 
pero for di inicio studiantenan a mustra un 
interes hopi grandi pa participa na e programa 
aki. 

Despues di e “Open House” di Universidad na 
April y e start di temporada di aplicacion por 
a tuma nota cu studiante a aplica masalmente 
pa participa na e programa y den cuestion di 
dia ya a surpasa e cantidad maximo cu a wordo 
programa. 

Abase di e interes grandi aki for di studiantenan 
cu a aplica Minister Michelle Hooyboer- 
Winklaar a comunica cu Universidad di Aruba 
pa hunto explora e posibilidad nan pa amplia 
e cantidad di cupo p’e Academic Foundation 
Year. 


E punto di salida di e titular di enseñansa ta cu 
nos mester brinda studiantenan cu a mustra e 
interes e oportunidad pa participa. 

“Ta nos deber y responsabilidad pa crea e 
condicionnan necesario pa un grupo mas 
grandi di studiante tin acceso na e programa 
aki. 

Pa selecta of nenga un grupo grandi di 
studiante sin mas no ta un opcion y p’esey nos 
a boga pa sigura entrada pa mas studiante 
mirando cu e demanda p’esaki ta mustra e 
necesidad,” Minister Hooyboer-Winklaar a 
enfatisa. 

Minister Hooyboer-Winklaar a compromete 
pa pone fondonan adicional disponibel pa 
Universidad p’asina por amplia e cantidad di 
cuponan p’e Academic Foundation Year. 

E Proyecto “Academic Foundation Year” 
ta encera e desaroyo y introduccion di un 
programa preparatorio na nivel academico 
pa tur studiante cu tin e necesidad di un miho 
orientacion y preparacion prome cu inicia nan 
estudio den enseñansa superior. 

E programa aki ta full-time, tin un duracion di 
un aña y ta consisti di ‘60 credits’. 

E programa ta basa riba tres pilar importante, cu 
ta idioma, orientacion academicoy profesional, 
y desaroyo di competencianan academico. 
E programa lo enfoca riba diferente idioma, 
dependiendo di e escogencia di e studiante. 

E “Academic Foundation Year” ta un iniciativa 
di Universidad di Aruba hunto cu Ministerio di 
Enseñansa di Aruba y cu sosten financiero di 


Ministerio di Enseñansa di Hulanda. 

E programa ta enfoca riba studiantenan cu a 
finalisa HAVO, VWO of MBO y lo wordo ofreci 
anualmente na tur studiante interesa pa sigui 
e programa aki. 

Minister Hooyboer-Winklaar ta masha 
contento cu e proyecto aki a bira realidad 
mirando cu e titular di enseñansa ta convenci 
cu e programa aki lo por contribui na un miho 
conexion y miho rendimento den enseñansa 
superior. 

Minister Hooyboer ta indica cu ta constata cu 
tin hopi factor cu ta stroba nos studiantenan ta 
exitoso den nan estudio y un di nan sigur ta e 
parti di preparacion y orientacion academico. 

Tin hopi studiante cu tin duda den kico nan bay 
studia y/of no ta sinti nan mes cla pa tuma e 
stap pa sigui den enseñansa superior. Minister 
Hooyboer-Winklaar ta kere cu e programa aki 
lo facilita e hobennan cu e guia, conocemento 
y competencianan necesario pa nan haci e stap 
mas sigur pa un estudio avansa. 

Minister Hooyboer-Winklaar ta gradici 
Universidad di Aruba pa tur nan esfuerso pa 
por haci e ahustacionnan necesario posibel y pa 
pone e interes di nos studiante na prome luga. 
Tur studiante cu ya a aplica y cu ta rib’e lista 
di espera por tuma contacto cu Universidad 
di Aruba pa ricibi confirmacion di nan 
participacion. 

Minister Hooyboer-Winklaar kier a desea tur 
e studiantenan hopi exito cu e programa y ta 
spera cu nan saca lo maximo di e experencia 
aki. 

"Prome Minister Eman a hunga un rol esencial 
den e bon relacion entre Aruba y Colombia" 

Embahador Hulandes 
pa Colombia Robert van 
Embden ta bandona su 
post pa bay Algeria 


EMBAHADOR Robert van 
Embden ta despedi di su post na 
Colombia y ta sigui pa Algeria, 
unda e ta bay ta staciona p’e 
siguiente cuatro añanan. 

El a haci un bishita di despedida 
cerca Prome Minister Eman. 

Sr. van Emden ta wak bek riba un 
periodo agradabel y positivo di 
cooperacion cu Prome Minister 
Eman, kende el a conoce na 2012. 

Desde e tempo ey pa awo e 
embahador tabata hopi biaha na 
Aruba y asina e relacion entre e y 


Prome Minister a intensiva. 
“Aruba ta hopi importante si wak 
e relacion cu tin entre Reino y 
Colombia. Dor cu nos ta funciona 
na Colombia como henter Reino 
Hulandes, esaki tin un balor 
adicional importante pa tur e 
cuatro paisnan cu ta parti di Reino 
Hulandes.” 

Van Embden a splica cu den e 
ultimo añanan e relacion entre 
Reino y Colombia a wordo amplia 
y fortifica. Turismo di Colombiapa 
Aruba ta creciendo. 


Un punto hopi esencial 
ta e hecho cu Aruba ta 
funciona como un hub 
pa companianan cu 
for di Aruba ta drenta 
e mercado Latino- 
Americano. 

Esakinan ta companianan 
cu desde Aruba ta haci 
negoshi cu Colombia, 
pa un parti nan ta haci 
esaki tambe via ‘Holland 
House’ na Bogota na unda 
tambe companianan di 
Aruba ta participa.” 

E embahador Hulandes tin 
palabranan di aprecio p’e iniciativa 
di Prome Minister cu ta TEDx 
Aruba. 

“E enfoke di Aruba pa loke ta 
sostenibilidad ta wordo comparti 
cu algun participante grandi den 
mundo, di tanto sector publico 
como priva. 

Nos tin speransa cu e alcalde di 
Bogota ta na Aruba na luna di 
september. 

Probablemente hunto cu 
un delegacion comercial di 


companianan cu ta funciona 
desde Bogota y cu ta interesa den 
haci negoshi cu Aruba. Esey ta 
e companianan ‘hub’, entre nan 
companianan di Colombia tambe 
cu kier haci negoshi cu Aruba.” 

Sr. van Embden ta haya cu TNO 
Caribe cu tin su base na Aruba ta 
un bon ehempel con un compania 
Hulandes ta funciona den e 
mercado Latino-Americano. 

TNO ta bezig cu proyectonan riba 
tereno di innovacion - p. e. energia 
- den varios parti di Colombia. 

“Mi tin hopi confiansa cu e formula 
aki ta bay atrae mas compania y 
comercio pa Aruba. 

Prome Minister Eman su infuencia 
tabata esencial den e bon 
relacion cu tin awor entre Aruba 
y Colombia. E ta semper activo 
hunto cu su Ministernan. 

Pa loke ta e relacion di e sector 
publico y priva cu Colombia, esaki 
ta uno importante y positivo, 
mescos e acuerdo firma entre e 
paisnan”, e embahador a finalisa 
bisando. 


Expansien di asientenan 
di KLM pa Aruba 

Esfuersonan di Aruba Tourism 
Authority y Ministerio di Turismo ta 
conduci na resultadonan fructifero 


MANERAya ta conoci, e compania Hulandes 
di aviacion KLM a introduci vuelonan extra pa 
Aruba durante e verano aki. Esaki a bin ta duna 
resultadonan hopi positivo, y debi n’e exito aki 
a dicidi di ya aloca mas capacidad aereo pa 
Aruba p’e temporada di invierno 2016/2017. 

Pa 2016, KLM tabatin originalmente un total 
di 61.105 asiento programa, comparti entre 
Aruba y Boneiro di cual rond di 60% (36,663 
asiento) ta wordo uza pa esnan cu ta pasa nan 
estadia na Aruba, versus otronan cu ta baha 
na Boneiro. 

E aumento aki ta iguala rond di 3.800 asiento 
adicional pa Aruba for di e luna di november 


pa maart. KLM a dicidi di 
mantene e di 6 frecuencia 
- riba diadomingo - cu 
a introduci durante e 
temporada di verano aki, 
pa invierno 2016/2017. 

E mercado Europeo 
tin potencial fuerte pa 
crece restante di e aña 
aki y durante aña 2017. 
Actualmente mercadonan principal di Europa 
pa Aruba ta Hulanda, Reinonan Uni, Alemania, 
Italia y Scandinavia. 

Esfuersonan di mercadeo di parti di KLM como 
tambe diferente acontecimiento importante 
di turismo na Europa ta mustra e importancia 
di aumenta e capacidad di asiento pa nos 
destinacion. P’e prome 5 luna di 2016, Aruba 
a ricibi un total di 30.337 bishitantenan for di 
Europa, cu ta 6.2% di e total di turismo pa nos 
isla. Europa a crece cu 5.1% den e prome 5 luna 
pa loke ta bishitantenan ‘stay-over’ pa nos isla. 

E esfuersonan aki entre ATA, AAA y Ministerio 
di Turismo cu KLM ta trece cu ne, cu fuera di 


Hulanda, tin oportunidad pa por crece mas den 
e otro mercadonan di Europa. 

ATA continuamente ta den contacto cu KLM y 
otro socionan pa sea cambionan strategico y/ 
of pa vuelonan adicional pa nos destinacion. 
Ademas, ta trahando cu un ekipo di KLM 
como tambe cu Tour Operators p’asina yena e 
capacidad adicional. 

Pa loke ta Alemania y Italia lo traha mas 
estrecho cu Tour Operators ya cu den e 
mercadonan aki e Agencia di Viahe ta hunga 
un papel importante ora ta trata di compra di 
biahenan largo manera pa Aruba. 

Den e contexto aki mester reconoce e balor di 
un otro exitoso conferencia di ‘Aruba Meets 
Europe’ cu a ser efectua recien na luna di juni. 

KLM lo bula cu avionnan mas grandi, esta 
e airbus A330-300. E vuelonan extra ta 
sali mas laat cu normal, cual lo percura pa 
un miho conexion cu e otro mercadonan 
manera Bremen y Hannover (Alemania), 
Bergen (Noruega), y Glasgow y Birmingham 
(Reinonan Uni), cual tur ta biahe via Hulanda 
pa nos destinacion. 

Pronto alumnonan 
di St. Augustinus 
College ta sigui 
studia den un edificio 
completamente 
renoba 



E CONTRATISTA cu gana e destaho publico pa renoba 
y expande St. Augustinus College na San Nicolas a expresa, 
durante di un recorido di e scol cu Minister di Enseñansa 
Michelle Hooyboer-Winklaar siman pasa, cu ta su deseo cu 
e muchanan cu drenta e scol na augustus gosa di nan scol cu 
awo tin e. o. tambe un computerlokaal nobo. 

E ta un scol cu awo tin mas di 12 lokaal pa duna les, y ta manera 
un scol completamente nobo. 

Van Kessel Construction a comenta cu pa cuminsa un aña nobo 
den un edificio nobo ta duna e hobennan gana pa sigui studia, 
y pa yega mas leu den nan estudio. 

E scol a wordo entrega tres siman pasa y awo loke ta keda ta 
e “punchlist” cu detayenan, esta e trabao fini, pa completa. 

Erik Vrolijk, kende ta e manager di e proyecto pa DOW, a splica 
cu a agrega cuater klas, y un parti nobo cu ta inlcui dos klas 
grandi pa CKV, y un klas grandi cu ta multifuncional, e tin un 
muraya cu por wordo movi memey y asina ta haci di e espacio 
dos klas. Ademas, a agrega un biblioteca, y a construi bañonan 
nobo pa hende homber. 

St. Augustinus College ta keda completamente cla den e 
proximo tres siman y e proceso di mudamento lo por cuminsa 
net despues. 


Renobacion di scol 
y construccion di 
scolnan nobo ta 
sigui 

AAAVO/HAVO na Noord tin prioridad 
y den e dianan aki ta preparando pa 
bay Parlamento 


ANUNCIO cu renobacion y mehoracion di nos edificionan 
educativo ta bay continua a bin dialuna mainta durante un 
conferencia di prensa ofrece pa Minister di Infrastructura 
Benny Sevinger hunto cu Prome Minister Mike Eman. 
Gobierno di Aruba ta consciente di e importancia di e 
bon condicion di scolnan pa e desempeño di studiante, 
docentenan y henter e aparato di enseñansa. 

“Nos a drecha un cantidad di scol durante ultimo añanan y 
nos a construi tambe scolnan nobo,” asina Minister Sevinger 
a enfatisa. 

Su tras a enfatisa cu e esfuersonan aki ta bay continua y rib’e 
lista di proyectonan tin varios scol cu ta bay wordo renoba, 
amplia of mehora. Esaki, segun e titular di infrastructura, ta 
un trabou cu ta haci man den man cu Ministerio di Enseñansa. 

Un proyecto en particular cu sigur tin un prioridad halto ta 
e HAVO/MAVO na Noord cu actualmente ta asina leu den 
su proceso di desaroyo cu den algun dia lo bay presenta na 
Parlamento pa haya su aprobacion. 

Gabinete Mike Eman II tin tur e intencion di cumpli cu e 
promesa aki haci na pueblo di Aruba y aunke e proceso di 
planificacion y legal ta tuma su tempo, ta keda pusha pa esaki 
por ta cla lo mas pronto posibel. 

Adicionalmente por menciona e renobacion y ampliacion 
di Rosa College na Playa, reparacion y mehoracionnan 
na Cacique Aterima Kleuterschool, Scol Pa Ofishi y Ayo 
Kleuterschool na Santa Cruz como tambe, Pius X na 
Dakota. 

Construccion di ‘verkeersplateu’ tambe ta forma parti di 
e mehoracion rond di e scolnan. 

Fuera di tur esnan cu ya a keda instala rond di Aruba 
manera na Rosario College na Playa y Scol Preparatorio 
Nos Paraiso na Paradera, tin varios otro cu ta proximo 
rib’e lista di Gobierno. 

Den e presentacion duna dialuna mainta den Sala di 
Prensa di Bestuurskantoor ta figura verkeersplateaunan 
riba Driemasterstraat dilanti di St. Franciscus College, 
na Caya Ernesto Petronia dilant di Dominicus College, 
riba De La Sallestraat dilanti di e scol di mesun nomber, 
na Montaña dilanti di Colegio Felipe B. Tromp y tambe 
dilanti di Biblioteca Nacional na Oranjestad. 

Edumax a bira e 
prome compania 
den Caribe 
cu licencia di 
Franklin Covey Co. 


Edumax,peropaArubacompleto, productividad, liderazgo, 
pa hopi organisacion cu kier tin “customerloyalty”, confiansa, cual 
un cambio real, un cambio den e ta factornan hopi importante pa 
manera di pensa y caminda kier transformaciondiunorganisacion. 
mas confiansa. Global Vicepresident di Franklin 

Edumaxawortinmashermentpa Covey, Sue-Dathe Douglass 
por yuda manager, directornan, a agrega cu nan ta yuda e 
cu programanan mundialmente organisacionnan y personannan 
reconocicuademostradiacambia alcansa resultadonan segun 
organisacionnan”, e director di cambionan den e comportacion 
Edumax a enfatisa. humano. 



RECIENTEMENTE, Edumax 
Training & Consultancy a wordo 
certifica dor di e compania di 
renombre mundial, esta Franklin 
Covey Co. 

Raymond Maxwell, kende ta 
un persona masha conoci den 
nos comunidad y un mediador 
certifica ta na cabes di Edumax. El 
a expresa cu nan ta hopi contento 
cu nan por a yega na un partnership 
cu Franklin Covey. 

Franklin Covey Co. ta conoci 
mundialmente den loke ta 
transformacion di hende y 
organisacionnan. 

“Nos tin hopi material aworaki cu 
nos por bay uza pa hisa e confiansa 
y e productividad. 

Loke nos ta yama “performance 
improvement” cu nos ta bay ofrece 
tur organisacion aki na Aruba”, 
Maxwell a expresa. 

El a sigui bisa cu nan ta orguyoso 
di por a haya e logro 
aki, pasobra 


ademas cu nan ta conoci cu otro 
“brand-names” reconoci rond 
mundo, manera John Maxwell, 
nan ta contento cu nan por ta 
aworaki tambe cu Franklin Covey. 

“ E t a n o 
solamente 
un logro 
P a 


E materialnan di Franklin Covey 
ta conoci pa tin un impacto 
rib’e transformacion di hende y 
organisacionnan uzando solucion, 
principionan y esey t’e parti hopi 
fuerte cu Edumax awo tin. 
Edumax ta e unico compania cu 
tin e licencia den henter Caribe y 
esey kiermen cu cualkier persona 
of organisacion cu kier un 
training di Edumax cu su 
partnership cu Franklin 
Covey Co., Edumax lo 
ta responsabe’ pa esey, 
Raymond Maxwell a 
indica. 

E compania ta 
brindando 
workshops 
y training 
di e. o. 


Nan ta opera den mas di 160 pais 
rond mundo y nan ta specialisa 
den diferente área, pero nan ta 
focus den “Leadership”, “Trust”, 
Productivity” y “Execution”. 

E compania ta desaroya su 
strategianan tanto den sector 
publico como cu sector priva, ya 
sea companianan grandi of chikito. 
Nan ta enfoca den e resultadonan 
di e organisacionnan aki cu nan 
kier logra y den comportacionnan 
specifico. 

FranklinCovey ta traha den un 
90% cu companianan di e “Fortune 
100” y cu mas di 75% di e “Fortune 
500”. Entre nan por menciona 
Microsof, Dathe-Douglass a indica. 
El a expresa cu nan ta hopi contento 
di a yega na un aliansa cu Edumax 
aki na Aruba. 

Nan a scoge pa cera e partnership 
aki, pasobra nan sa cu Edumax 
ta hopi capacita pa influencia 
e resultadonan di e clientenan 
cu cual nan ta traha y por spera 
semper resultadonan sostenibel. 
“Nos no por ta mas feliz”, e Global 
Vicepresident di Franklin Covey 
Co. A duna di conoce. 

Xpresa bo mes 

Bario di Noord ta rabia cu un 
compania di construccion cu 
ta haciendo trabou industrial 
den zona residencial 

Skirbi pa: Albertico "Tico" Ruiz 


TIN basta tempo caba cu e 
habitantenan di un bario di Noord ta 
sufriendo na man di un compania di 
construccion cu ta haciendo trabou 
industrial sin permiso. 

E habitantenan di e zona residencial 
aki ta bisiña directo cu e adres Noord 
36-B, unda e compania industrial aki 
ta funcionando pa basta tempo caba. 
E vecindario ta sufri di hopi molester 
di stof di santo y cement, awo tambe 
mester wanta e desordo continuo di 
mashinnan cu ta wordo uza pa traha 
cu dicho cement y santo. 

E habitantenan a cera cabes hunto y 
a cuminsa cana nan caminda legal, 
pidiendo asistencia di abogado. 
Tambe nan a bay haci keho na 
diferente instancia di Gobierno. 


Na cierto momento nan a sinti cu 
nan tabata wordo manda di “cashi 
pa muraya”. 

Pa nan sorpresa, recien a sali un aviso 
den corant unda por mustra bon cla 
cu e doño di e compania su intencion 
ta pa sigui cu su negoshi di traha cu 
cement y tera. 

E habitantenan a bay keha caba cerca 
e doño, pero lamentablemente e ta 
nenga di stop cu e trabounan aki. 

Esaki ta un situacion cu e bario no ta 
tolera mas! Nan ta pidi Minister di 
Husticia, Minister di Medio Ambiente, 
Minister di Salud pa interveni y stop 
e trabounan aki inmediatamente! 
Gobierno mester busca un area 
industrial pa e compania aki por opera 
eynan y no den un zona residencial! 

Departamento di Impuesto: 

Diaranson y 
diahuebs e 
seccion ‘Servicio 
pa cliente' lo tin 

otro orario 


DEPARTAMENTO di Impuesto ta participa 
cu diaranson y diahuebs, dia 6 y 7 di juli, e orario 
di seccion ‘Servicio pa cliente’ na Camacuri lo ta 
diferente. Esaki ta en conexion cu un curso interno 
pa empleadonan. E orario di servicio rib’e dianan 
menciona lo ta di 7:45 di mainta te 2:00 atardi non- 
stop. 

E seccion ‘Servicio di caha’ si ta habri henter dia segun 
e orario normal. E clientenan cu ta desea di haci 
cualkier pago di belasting por haci esaki libremente. 
Diabierna, dia 8 di juli, e seccion ‘Servicio pa cliente’ 
lo sigui duna servicio segun e orario normal. 

Departamento di Impuesto ta pidi su clientenan pa 
tuma bon nota di e orarionan menciona pa evita 
cualkier inconveniencia. 

Den cuadro di "follow up" riba consehonan di Kids Council 

Comision Ambiental di 
AHATA a reuni cu Pius 
X School 


RECIENTEMENTE a tuma luga un 
reunion entre e Comision Ambiental di 
Aruba Hotel and Tourism Association 
(AHATA) y e alumnonan di Scol Basico 
Pius X, kende ta forma parti di e Conseho di 
Mucha di Aruba, cu a wordo funda na 2015. 

E Conseho di Mucha di Aruba ta basa 
rib’e mesun concepto cu a wordo crea na 
Hulanda pa medio di Missing Chapter 
Foundation (MCF), y ta conta tambe cu e 
sosten for di Missing Chapter Foundation. 
MCF a wordo funda pa Prinses Laurentien 
van Oranje, y tin como obhetivo pa 
contribui na solucionnan pa asuntonan cu 
ta concerni henter e sociedad. Semper cu 
bista riba futuro.MCF a cuminsa cu e Kids 
Council pa encurasha esunnan cu ta stipula 
maneho pa tene cuenta cu e perspectiva di 
mucha y adolescentenan den e sociedad. 

AHATA a ricibi e oportunidad pa traha 
hunto cu un Conseho di Mucha cu brasa 
habri, y specificamente e Comision 
Ambiental a pidi nan pa ta un partner den 
e combersacion tocante di solucionnan pa 
cu problematicanan di medio ambiente. 

E pregunta cu AHATA a presenta na e 
muchanan tabata “Con Comision Ambiental 
di AHATA por aumenta conscientisacion 
relaciona cu medio ambiente?” 

A sigui diferente reunion cu entre e 
comision cu e hobennan, na november 
2015 y na februari y maart 2016. 

Durante di e reunion mas recien, cual a 
tuma diabierna 24 di juni ultimo. 

AHATA a splica e studiantenan di Pius X 
School, klas 6-A, kico tur nan a haci a base 
di nan sugerencianan y nan consehonan, 
manera basa rib’e sugerencianan di nan 
Conseho di Mucha, AHATA a acerca e 
proyecto “Pop Up Clean Up” pa brinda nan 
apoyo pa medio di sponsor di containernan 
pa sushi pa nan accionnan di limpiesa 
mensual y material di limpiesa, etc. 

AHATA a invita Tatiana Becker, kende ta un 
di e lidernan di e proyecto “Pop Up Clean 


Up”, pa comparti cu e muchannan kico e 
proyecto ta encera. Pop Up Clean Up ta 
concentra riba barionan, unda un grupo di 
boluntario ta identifica un area di problema 
y ta organisa un accion di limpiesa na e 
luga aki. Durante di e intercambio a pidi 
e hobennan pa sugerencianan pa cu e 
textonan cu ta wordo poni rib’e borchinan 
na e areanan cu ta wordo haci limpi pa Pop 
Up Clean Up. 

Tin tambe un otro proyecto tipo “grassroots” 
cu AHATA ta trahando pa forma un 
aliansa cu ne cu ta poniendo borchinan di 
indicacion rond Aruba. Ademas, AHATA 
ta trahando diferente instancia riba 
proyectonan di termino largo, cu tambe ta 
tumando forma. AHATA ta sigui traha cu 
su Conseho di Mucha rib’e aliansanan aki y 
lo anuncia nan na su debido tempo. 

E hoben Kelly Ann van der Biezen a splica 
cu nan a presenta hopi idea encuanto di 
limpiesa di area na terenonan rond Aruba 
cu ta cay p’afo di e zonanan turistico. 
Nan a subraya cu mester tambe di mas 
borchi di indicacion na diferente luga pa 
conscientisa comunidad y corda tur hende 
rib’e importancia di mantene Aruba limpi. 
Nan a basa nan ideanan y solucionnan riba 
nan observacionnan, incluyendo e cantidad 
di bestia morto cu nan a haya riba un plein 
cerca di scol, mantencion limpi di veldnan 
di deporte, etc. 

E experiencia di por traha hunto cu un 
Conseho di Mucha ta hopi positivo, segun 
miembro di e comision ambiental Arnold 
Solognier a expresa. E ta contento pa wak 
cu e muchanan ta asina consciente di nan 
ambiente y e medio ambiente. 

Pa medio di e muchanan ta crea un impacto 
mas grandi den comunidad, como cu 
adultonan ta yuda y participa hunto cu e 
hobennan, y e proceso ta uno continuo, 
Solognier, kende ta Sustainability & 
Certifications Manager di Bucuti & Tara 
Suites Beach Resort a conclui bisando. 

Miho prepara pa cuminsa scol secundario 

Polis a comparti 
informacion valioso 


na studiantenan di 
Scol Caiquetio 


ORA e hoben caba zesde klas y cuminsa scol 
secundario e tin hopi asunto pa tene cuenta 
cu ne. E parti emocional y adaptacion na un 
“cultura” nobo ta hunga un rol grandi den e 
hoben su bida. E ta haya su mes cu cambionan 
grandi, tanten cu e ta bay di ta e alumno “mas 
grandi” p’e principiante, esta e alumno “mas 
hoben”.Pa jrnda e hobennan para mas fuerte 
y confronta topiconan manera droga, “peer 
pressure” y gang miho, e Cuerpo Policial 
a ofrece charlanan na diferente scol den e 
temporada aki. 

Nan ta haci un presentacion interactivo, 
unda cu nan ta discuti diferente topico di 
interes general y ta contesta tur pregunta cu e 
hobennan por tin. 

Recientemente, un di e charlanan aki a tuma 


luga na Scol Caiquetio y vocero suplente di 
Cuerpo Policial, Liliana Rasmijn a splica cu 
nan a keda hopi contento cu e invitacion di 
parti di e scol, pero principalmente nan ta 
hopi satisfecho cu e acogida di y e interaccion 
cu e hobennan. 

E cambio entre scol primario y scol secundario 
ta grandi, y e proceso di adaptacion ta un 
encuentro pa cada hoben cu otro hobennan di 
nan edad y mas bieu cu diferente caracter y cu 
diferente mentalidad. 

Ta importante pa e hobennan ta bon prepara 
pa confronta retonan manera presencia di 
droga, “peer pressure” y actividadnan di gang 
p’asina nan tuma na final di dia e miho decision 
pa nan mesun bienestar. 

Esaki ta loke Cuerpo Policial kier logra cu e 



presentacionnan aki, esta yuda e scol den 
asisti e hoben pa haci miho escogencianan pa 
su mesun futuro y bienestar. 

Cuerpo Policial ta disponibel pa diferente tipo 
di charla di conscientisacion riba topiconan 
manera siguridad personal, siguridad di 
negoshi y cas, prevencion di uzo di droga, 
motivacion pa keda leu for di gang, y mucho 
mas. 

E presentacionnan ta wordo traha y presenta 
cu un contenido y na un forma adapta pa cada 
grupo meta, grupo di edad y e meta cu kier 
logra pa medio di e presentacion. 

aruba 


Na ocasion di "Summer Olympic Games - Rio 2016" 

Post Aruba NV 
pa medio di serie 
special di stampia ta 
contribui na fondo di 
atletanan Arubano 





DESDE 30 di juni, 2016 Post Aruba NV, den un partnership special 
cu Comite Olimpico Arubano (COA), a emiti un serie nobo di stampia 
titula “Summer Olympic Games - Rio 2016”.Pa e serie di stampia aki 
a enfoca riba tres deporte cu ta expresa Aruba su participacion na e 
Weganan Olimpico. A scoge e deportenan acuatico, esta landamento, 
landamento sincronisa y nabegacion (boto di bela). 

Aruba tin shete atleta participando den e olimpiada y cu compra di e 
stampianan y e “envelop di prome dia di emision”, Post Aruba NV y 
su clientenan lo ta contribuyendo y aportando pa medio di COA n’e 
“Fondo Team Aruba” pa tur nos atletanan. 

Comite Olimpico Arubano, funda na 1986, tin como meta principal 
pa representa e movimento Olimpico na Aruba, pa proteha, defende 
y promove e idealnan Olimpico. 

E shete atletanan cu ta representa Aruba na Rio 2016 ta: Nicole van 
den Velden y Thijs Visser - deporte di boto di bela, categoria Nacra 
17; Philipine van Aanholt - deporte di boto di bela, categoria Laser 
Radial; Allyson “Ally” Ponson - landamento; Mikel Schreuders - 
landamento; Monica Pimentel - Taekwondo; y Jayme Mata - Judo. 

Post Aruba NV ta desea tur nos atletanan y e delegacion completo di 
Aruba cu ta compaña nan na Weganan Olimpico, cual ta tuma lugar 
na augustus, hopi perseverancia, forsa, y exito. 

Summer Olympic Games - Rio 2016 

Post Aruba NV ta introduci su serie di cuater stampia y su envelop di 
prome dia di emision na comunidad y bishitantenan di Aruba. 

E diseñonan den un estilo di pintura semi abstracto a wordo crea pa 
Michiko Takatsu. E stampianan a wordo imprimi na Johan Enschedé 
na Hulanda y e envelop na Pro Graphics Aruba. 

Stampia di 100 cen - Landamento Sincroniza: E ola memey ta 
representa e reflexion di e awa di un piscina den colornan abstracto, y 
e seis personanan ta e landadonan sincroniza den un forma sincroniza 
y elegante. Stampia di 130 cen - Landamento: E color den fondo di 
e piscina y e spat di awa ta hopi mas transparente cu e awa di lama 
den e stampia di nabegacion (boto di bela). E landado color berde 
a wordo uza pa representa e renchi berde. Stampia di 220 cen - 
Nabegacion (boto di bela): E color den fondo ta recorda nos di e 
lama cu ta rondona nos isla Aruba, y a inclui e colornan di e cinco 
renchinan di e logo olimpico cu ta wordo refleha den e diferente 
botonan den colornan pastel.Stampia di 500 cen - Candela Olimpico 
rib’e pebetero: E diseño aki tin tur cinco color di e renchinan Olimpico. 
E imagen central uza ta e version abstracto di e candela Olimpico riba 
un pebetero en bes di e flambeu comun. 

E envelop di prome dia di emision: E envelop ta ilustra e flambeu 
Olimpico rib’e pebetero abstracto. E cinco colornan di e renchinan 
Olimpico ta wordo uza y e figura femenino central ta tene e logo di 
Comite Olimpico Arubano. 

E serie di stampia aki a wordo emiti dia 30 di juni y ta obtenibel na e 
diferente oficinanan di Post Aruba, respectivamente na Oranjestad, 
San Nicolas, Santa Cruz y Palm Beach Plaza Mall. 

Pa mas informacion tocante e serie di stampia “Summer Olympic 
Games - Rio 2016” por tuma contacto cu Departamento Filatelico 
di Post Aruba NV, cu ta situa na J. E. Irausquinplein 9, Oranjestad, 
cu su number di telefon 528-7678, of bishita su pagina di Facebook: 
Aruba Stamps. 
























Studiantenan di llniversidad di Aruba a ricibi beca 
di Ministerio di Enseñansa cu hopi entusiasmo 


E NUEBE studiantenan cu a ricibi un beca di 
4500 florin cada uno pa atende un “summer 
program” den exterior tabatin un encuentro 
cu Minister di Enseñansa Michelle Hooyboer- 
Winklaar prome cu nan a sali pa Hulanda. 
Nan tabata hopi entusiasma cu e oportunidad 
cu nan a haya pa por sigui un “module” den nan 
ramo di estudio na un institucion di enseñansa 
di nivel superior, sea HBO of Universidad. 

E 9 studiante ta Jochem Pennekamp, Tatiana 
Peña, Tracey Werleman, Jourienne Wolff, 
Ana Delgado Correa, Whitney Gutierrez 
Arrieta, Kayla Haakmeester, Etiléne Alders 
y Ivelisse Simon. 

Jochem Pennekamp a expresa cu nan ta mira 
e oportunidad aki como un chens fantastico 
cu ta yuda den nan desaroyo academico y nan 
desaroyo social. E studiante di “Organization, 


Governance and Management” a bisa cu e ta 
“een geweldige kans” pa nan tur. 

Tatiana Peña, kende ta studiando “Social Work 
and Development” a referi na e beca como 
“un oportunidad grandi” p’e studiantenan 
cu kier experencia e situacion den exterior y 
no tabatin e oportunidad aki den pasado. El 
a tum’e cu brasa habri y tabata hopi gradici 
p’e oportunidad. El a scoge pa haci e module 
“Global Justice and Human Rights” pa haya 
sa kico exactamente e topiconan aki ta encera 
y kico e trendnan cu ta influencia mundo ta 
actualmente. 

Un otro studiante, Whitney Gutierrez Arrieta, a 
scoge pa atende e module “Nudging, the art of 
impressing people” na Haagsche Hogeschool 
na Den Haag. 

Actualmente e ta studiando Marketing na 


Universidad di Aruba. El a comenta cu e 
ta hopi contento y ta gradici e Minister p’e 
oportunidad cu e ta dunando e studiantenan 
pa medio di e beca special. 

Minister di Enseñansa Michelle Hooyboer- 
Winklaar a keda contento cu e encuentro cu e 
studiantenan y a pidi nan pa ora nan bolbe nan 
comparti nan experiencia cu nan coleganan na 
Universidad. E Minister a splica cu e intencion 
ta pa ofrece e becanan aki atrobe na fin di e aña 
academico 2016/2017 p’e studiantenan haya 
un experiencia internacional durante di nan 
estudio na Aruba. 

Minister Hooyboer-Winklaar ta encurasha 
studiantenan cu ta desea di ricibi un di 
e becanan otro aña pa cuminsa sondea e 
oportunidadnan cu tin pa atende un “summer 
program” den exterior. 


Resultade di fiesta bailabel 
dedica na nos mamanan 
riba 7 di mei ultimo tabata 
un exito total 


COMISION Cas Parokial Santa 
Filomena ta mira atras riba un 
fiesta sumamente exitoso dedica 
na nos mamanan, cu e meta pa 
recauda fondo pa reconstruccion 
di e edificio Centro San Hose cu lo 
bay carga e nomber Cas Parokial 


Santa Filomena. 

Tabata diasabra ultimo, esta 
dia 7 di mei den Renaissance 
Convention Center, cu a tuma 
luga e grandioso fiesta bailabel 
acompaña pa Robert Jeandor y 
su Solo Banda Show hunto cu 


Metropolis Disco. 

Pa 12’or, e mamanan a 
ricibi e grato sorpresa di 
a wordo deleita pa Toni 
Trinidad for di Boneiro y e 
conocido Francis Jacobs. 

Comision Cas Parokial 
Santa Filomena pa medio 
di e comunicado aki kier a 
gradici Pastoor Toti Fuentebella cu 
a kere den e proyecto, na Sharine 
Geerman cu a yuda Comision den 
tur forma pa organisa e evento, 
na tur nos artistanan cu a anima 
e anochi, na taxidancers di scol di 
Pachanga, MC George Winterdaal 


y boluntarionan cu a yuda durante 
e evento. 

Na tur medianan di prensa pa nan 
cooperacion ricibi promoviendo e 
fiesta bailabel aki. 

Un inmenso gratitud na cada 
comerciante y e pueblo di Aruba 
en general cu a sostene den forma 
di donacion y compra di ticket. 

E suma recauda p’e evento aki ta 
nada menos cu Afl. 61.960,87,-. 

Nos ta gradici Papa Dios pa Su 
bondad y forsa cu E1 a duna nos pa 
logra e meta p’e prome fase di Cas 
Parokial Santa Filomena. 

FPNC 

Fundacion Pa Nos Comumdad 


Minister Paul 
Croes ta felicita 
Fundacion pa 
nos Comunidad 
cu nan evento di 
fundraising 


“UN iniciativa excelente” ta locual Minister Paul 
Croes di Asuntonan Social a categorisa e radiothon 
organisa pa FPNC. 

“Fundacion Pa Nos Comunidad a opta pa un forma 
nobo y creativo pa haci fundraising. Y e forma 
aki sigur ta carga nos sosten, pasobra e ta cumpli 
cu e vision cu fundacionnan mester tin di ta mas 
empresarial. 

Un forma nobo pa recauda fondo den un forma hopi 
ingenioso y mas mihor ainda. Pabien cu e logro grandi 
aki y hopi danki na henter comunidad pa apoya e 
Fundacion importante aki. Ta un fundacion cu ta 
apoya esnan di mas vulnerabel den nos comunidad”, 
Minister Paul Croes a bisa den un entrevista durante 
e radiothon. 

Fundacion Pa Nos Comunidad ta un fundacion cu 
ta recibi subsidio anual di Gobierno pa cubri cierto 
gastonan di personal. 

Durante e radiothon Minister Paul Croes a anuncia 
tambe cu ta haciendo su esfuerso p’asina duna ainda 
mas apoyo na e proyecto di e cafeteria (social) di e 
fundacion. 

Cu un persona mas cu por yuda FPNC mi ta sigur cu 
nos por yega mas cerca di e meta final. 

“Nos ta haciendo lo maximo pa dentro di poco por 
anuncia e apoyo adicional cu e fundacion mester pa 
logra nan meta. Un biaha mas pabien y danki na nos 
comunidad pa duna apoyo na esnan mas vulnerabel 
den nos pais”, Minister Paul Croes a bisa. 

Fundacion Pa Nos Comunidad (FPNC): 

Dflnki na Aruba cu 
a uni pa 24 ora! • 



RADIOTHON di Fundacion Pa Nos Comunidad (FPNC) a clausura 
diasabra anochi despues di un evento sumamente exitoso. Sin duda 
algun un momento masha grandi no solamente p’e fundacion, pero 
pa henter pueblo di Aruba cu a sa di bini hunto y coopera. 

A keda demostra un biaha mas cu union ta haci forsa y cu nos 
comunidad tin un curason grandi. 

FPNC ta bay ofrece un conferencia di prensa caminda ta comparti 
mas detaye di e radiothon den e siman aki den cual lo anunicia e 
resultado final y gradici tambe tur esnan cu a colabora. 

“Nos ta procesando e confirmacion di tur donacion cu a drenta via 
telefon, banco y tambe n’e colectornan riba caya y di locual nos por 
a conta te awo nos a yega basta cerca di e meta. 

Di un manera transparente lo trece informacion dilanti y tambe 
anuncia cual lo ta e siguiente e pasonan pa logra cera e cantidad 
necesario,” asina Secretaria di Fundacion Pa Nos Comunidad, 
Andrina Dirks a duna di conoce. 

Manera ta conoci, e Radiothon a cuminsa diabierna atardi y dura 
un total di 24 ora na cual un total di 8 emisora di radio a transmiti 
simultaneamente. 

Tur esaki tabata pa recauda e fondonan necesario pa compra di 
edificio di Food Bank for di cual FPNC ta duna su servicio na tur 
esnan den necesidad. 

Pa haya un vista mas di cerca riba tur loke a sucede durante e dianan 
atras den e radiothon por bishita nos pagina di Facebook www. 
facebook.com/fundacionpanoscomunidad. 

















27 


AWEMainta Diamars, 05 Juli 2016 





Durcmte Radiothon 

Aruba Bank cu donacion 
di Afl. 10.000,00 na 
Fundacion Pa Nos 
Comunidad 

DIABIERNA dia 1 y diasabra dia 2 di juli a tuma luga un radiothon 
na Palm Beach Plaza na beneficio di Fundacion pa Nos Comunidad. 
E evento tabata combina cu diferente actividad. Manera semper 
Aruba Bank, sea e banco cu ta carga nomber di nos pais, a haci un 
donacion substancial den nomber di tur su miles di clientenan. 

Di e forma aki Aruba Bank ta reconfirma su compromiso cu 
comunidad, siendo un bon ciudadano corporativo. 

Fundacion pa Nos Comunidad ta trahando duro pa por yega na su 
propio edificio, pa amplia nan servicionany yuda esunnan di menos 
recurso aki na Aruba di un manera miho te hasta na guianan pa por 
re-integra den comunidad como ciudadanonan financieramente 
stabiel y independiente. A pidi comerciantenan, pero tambe tur 
hende en particular pa uni cu nan durante dos dia pa yega nan meta 
di Afl. 170.000,- p’e edificio. 

Durante e 2 dianan aki tabatin diferente actividad y musica cu a trece 
ambiente na Palm Beach Plaza. Tambe tabatin hopi atraccion pa 
muchanan. Tabatin diferente boluntarionan rond di Aruba pa yuda 
colecta. Un total di 8 emisora di radio a traha hunto y asina haci e 
yamada di FPNC resona riba henter nos isla pa participa y contribui. 

Durante e Radiothon aki, Rocila Acosta, miembro di gerencia di 
Aruba Bank a otorga e fundacion un check na balor di 10 mil florin 
como sosten pa FPNC logra yega na un edificio nobo den un esfuerso 
pa expande nan trabao boluntario den yuda e comunidad Arubano, 
en particular esunnan di menos recurso. 

Despues di a conta tur e donacionnan hunto, a cera un suma di Afl. 
155.000,- cu ta practicamente locual a spera di colecta durante e 
evento. Esunnan cu kier yuda ainda por haci un donacion via banco 
sin ningun problema. 

Resultado di 
diadomingo 
3 di juli 2016 
Campeonato 
2016 di FLMSA 


DIADOMINGO, 3 di juli 2016, 
bou di auspicio di Federacion Liga 
Mayor di Softbal Arubano rib’e 
tereno di Flatstone Ballpark na 
Piedra Plat, tabatin continuacion 
di e di 13 Campeonato di Softbal 
Liga Mayor pa locual ta trata su di 
shete diadomingo. 

Pa 9:40 a duna inicio n’e prome 
partido di dia. Aki ta trata partido 
entre Bambino Florsheim como 
bishitante enfrentando Racketeers 
Pharmahon 50+ como team di 
cas. Tabata Bambino Florsheim cu 
den cabes di inning no. 1 ta anota 
2 careda pa pone e partido for di 
tempran 2 pa 0 na nan fabor. 

Den bom di mesun inning no. 1, 
Racketeers Pharmaton ta anota 
1 careda pa corta bentaha. Den 
cabes di inning no. 4 Bambino 
Florsheim ta anota 1 careda pa 
baya riba cu e score di 3 pa 1. 
Pero den bom di inning no. 4, 
Racketeers Pharm ta anota 4 
careda pa bay ariba cu e score di 
5 pa 3 riba Bambino Florsheim. 

Despues di esaki, den bom di 
inning no. 5, ta score 1 careda 
pa amplia e score di 6 pa 3. Den 
cabes di inning no. 6, Bambiono 
Florsheim ta anota 2 careda pa 
corta bentaha, pero no tabata 
suficiente, pasobra e partido 
ta termina 6 pa 5 na fabor di 
Racketeers Pharm riba Bambino 
Florsheim. Racketeers Pharm 
tabatin 6 careda, nan a bati 8 hit 
y a comete 3 eror. 

Bambino Florsheim tabatin 5 
careda, a bati 9 hit y nan a comete 
4 eror. 

Miho bateadornan pa Racketeers 


Pharm tabata Richard de Luvio 
di mil punto cu 2 hit den 2 turno. 
Harold de Luvio a bati 2 hit den 3 
turno. 

Pa Bambino Florsheim tabata 
Rivhard Betrian di mil punto cu 3 
hit den 3 turno. 

Mientras Louis Boekhoudt a bati 
2 hit den 3 turno. Abbott van der 
Biezen a bay di 1 hit den 2 turno. 
Pitcher ganador tabata Richard 
de Luvio pa Racketeers Pharm, 
mientras Claudio Quant ta carga e 
derota, hayando relevo di Roberto 
Croes den inning no. 5. 

E di dos partido di dia a bay entre 
Deco’s Classics como bishitante 
enfrentando Budlight Braves 
como ekipo di cas. 

Tabata den cabes di inning no. 1 cu 
Deco’s Classics ta anota 1 careda. 
Den bom di inning no. 1, Budlight 
Braves ta empata e Partido anotano 
1 careda. 

Den cabez di inning no. 3 Deco’s 
Classics ta anota 2 carda pa baya 
riba cu e score di 3 pa 1 na nan 
fabor.Pero den bom di mesun 
inning, Budlight Braves ta bolbe 
score 2 careda pa empata e partido 
na 3 careda pa banda. 

Despues di esaki, den cabes di 
inning no. 5, Deco’s Classics ta 
anota 3 careda pa baya riba cu e 
score di 6 pa 3. 

Den bom di inning no. 6, Budlight 
Braves ta score 2 careda pa corta 
bentaha, e partido ta bira 6 pa 5 
na fabor di Deco’s Classics riba 
Budlight Braves. 

Den cabes di inning no. 7 Deco’s 
Classics ta bolbe anota 2 careda pa 
pone e score 8 pa 5 na nan fabor. 


Den bom di inning no. 7, Budlight 
Braves no ta anota careda y e 
partido ta termina cu e score di 
8 pa 5 na favor di Deco’s Classics 
riba Budlight Braves. 

Deco’s Classics a anota 8 careda, 
nan a bati 14 hit y a comete 1 eror. 
Budlight Braves a anota 5 vareda, 
a bati 7 hit y a comete 5 eror. 
Miho bateador pa Deco’s Classics 
tabata Emiliano Thiel di mil punto 
cu 4 hit den 4 turno. Mientras 
Felix Thiel a bati 2 hit den 3 turno. 
Lorenzo Dirksz y Jose Thiel ambos 
cu 2 hit den 4 turno. Pa Budlight 
Braves tabata Navio Valdez y 
Pablo Paesch ambos cu 2 hit den 
4 turno. Pitcher ganador pa Deco’s 
Classics tabata Lorenzo Dirksz, 
hayando relevo di Tico Loefstok 
den di inning no. 6, mientras 
Wilbert Maduro a bay cas cu e 
derota pa Budlight Braves. 

E di tres partido di dia a bay entre 
Kenro Jewelers como bishitante 
enfrentando Surprise Nos Seguro 
como ekipo di cas. Tabat un 
partido na unda cu den cabes di 
inning no. 1 cu Kenro Jewelers ta 
anota 1 careda pa pone e partido 
for di trempan 1 pa 0 na nan 
fabor. Den bom di inning no. 1, 
Surprise Nos Seguro ta anota 1 
careda, pa empata e partido. Pero 
den bom di inning no. 2, 3 y 4, 
Surprise Nos Seguro ta reacciona 
fuerte anotando 5, 2 y 2 careda 
respectivamente p’e score bira 10 
pa 1 na nan fabor. 

Den cabez di inning no. 6, Kenro 
Jewelers ta anota 1 careda 
poniendo e score 10 pa 2. Despues 
di shete inning, e partido ta 
termina cu e score di 10 pa 2 na 
fabor di Surprise Nos Seguro riba 
Kenro Jewelers. 

Surprise Nos Seguro tabata 10 
careda, a bati 14 hit y no a comete 
eror. Mientras cu Kenro Jewelers 
a score 2 careda, a bati 5 hit y a 
comete 1 eror. 

Miho bateadornan pa Surprise Nos 
Seguro ta Ricardo Lansecot, Elias 
Nieves y Ignacio Matos, tur tres di 
mil punto cu 2 hit den 2 turno, 2 
hit den 2 turno y 1 hit den 1 turno 
respectivamente. 

Miho bateador pa Kenro Jewelers 
tabata Rayborn Didder cu 2 hit den 


3 turno, mientras Rodney de Cuba 
a bati 1 hit den 2 turno. Pitcher 
ganador pa Surprise Nos Seguro 
tabata I. Vrolijk, mientras cu Pedro 
Vrolijk a carga e derota pa Kenro 
Jewelers. 

E di cuater partido di dia a bay 
entre Kibaima Total Services como 
ekipo bishitante enfrentando 
Boomerang Arubian Garden como 
ekipo di cas.Tabata Kibaima Total 
Services cu den cabes di inning no. 

1 ta anota 1 careda. 

Den bom di inning no. 1, 
Boomerang Arubian Garden ta 
anota 2 careda pa bolto e score y 
baya riba cu e score di 2 pa 1. 

Den cabes di inning no. 2, Kibaima 
Total Services ta anota 1 careda pa 
empata e partido, pero den bom di 
mesun inning Boomerang Arubian 
Garden ta anota 1 careda pa bolbe 
baya riba cu e score di 3 pa 2. 

Den cabes di inning no. 3, Kibaima 
Total Services ta reacciona fuerte y 
ta anota 7 careda pa tuma bentaha, 
caminda e score ta bira 9 pa 3 na 
fabor di nan riba Boomerang 
Arubian Garden. 

Boomerang Arubian Garden ta 
anota 1 careda den bom di inning 
no. 3,1 careda den bom di inning 
no. 4 y 1 careda den bom di 
inning no. 5, pero Kibaima Total 
Services ta hala faha mara y no 
ta permiti Boomerang Arubian 
Garden anota careda y e partido 
ta termina pa motivo di tempo 
reglamentario cu e score di 9 pa 6 
na fabor di Kibaima Total Services 
riba Boomerang Arubian Garden. 
Kibaima Total Services a score 9 
careda, a bati 12 hit y a comete 

2 eror. 

Mientras Boomerang Arubian 
Garden tabata 6 careda, a bati 
11 hit y tambe a comete 2 eror. 
Miho bateador pa Kibaima Total 
Services tabata Paulus Rodriguez, 
Victor Vrolijk, Verio Emeriana 
y Giovanny Alders, tur cuater 
cu 2 hit den 3 turno. Mientras 
pa Boomerang Arubian Garden 
tabata Roque Jacobs di mil punto 
cu 2 hit den 2 turno. Mientras 
Robby Alias a bati 2 hit den 3 turno 
y Honorio Nuñez a bati 1 hit den 2 
turno. Pitcher ganador pa Kibaima 
Total Services tabata Frank Hoek, 

hayando relevo di Hector Capillan den 
inning no. 4 y Wilfred van der Biezen den 
inning no. 60 y pa Boomerang Arubian 
Garden tabata Elias Leon a bay cas cu e 
derota. Tito Wever tabata 1 homerun 
den tereno. 

E ultimo partido di dia a bay entre 
San Nicolas Movers Blue Residence 
como bishitante enfrentando Bulldozer 
Optica Libra como team di cas. Tabata 
un partido. Tabata San Nicolas Movers 
Blue Residence ta anota 1 careda den 
cabes di inning no. 2, pero den bom di 
mesun inning no. 2 Bulldozer Optica 
Libra tabolto e score anotando 3 careda. 
Den cabes di inning no. 3 ta San Nicolas 
Movers Blue Residence ta anota 3 careda 
pa bolto e score di 4 pa 3 na nan fabor. 
Den cabes di inning no. 4 y 5 San Nicolas 
Movers Blue Residence ta anota 2 y 4 
careda respectivamente pa habri e score 
y baya riba 10 pa 3 na nan fabor. 

Pa motibo di tempo reglamentario e 
partido ta termina cu e score di 10 pa 
3 na fabor di San Nicolas Movers Blue 
Residence riba Bulldozer Optica Libra. 
San Nicolas Movers Blue Residence a 
anota 10 careda, a bati 10 hit y a comete 
1 eror. Mientras Bulldozer Optica Libra 
tabata 3 careda, a bati 8 hit y a comete 
1 eror. Miho bateador pa San Nicolas 
Movers Blue Residence tabata Raymond 
Buckley y Juan Maduro ambos di mil 
punto cu 2 hit den 2 turno. Pa Bulldozer 
Optica Libra Hubert Fingal di mil punto 
cu 2 hit den 2 turno, mientras Roque 
Wester y Willem Dunlock ambos cu 
1 hit den 2 turno. Pitcher ganador pa 
San Nicolas Movers Blue Residence 
tabata Barthomeo Wester, mientras 
pa Bulldozer Optica Libra tabata Sixto 
Schwengle a carga e derota. 

Asina Federacion Liga Mayor di Softbal 
Arubano por wak atras riba un bon di 
shete diadomingo di campeonato no. 
13 pa 2016 cu tremendo partidonan di 
softbal, na unda clubmiembronan ta 
sigui brinda bon partidonan di softbal e 
aña aki. Tabatin un tremendo ambiente 
di softbal. 

E bar y cushina tabata na encargo di 
Racketeers Pharmaton 50+ y a sa di 
brinda e publico presente. Un danki 
ta bay p’e cuerpo di umpires bou di 
direccion di Sr. Meulens. 

Tambe danki ta bay pa nos scorer sra. 
Mila Dirksz. 


Gana 1000 florin tur 
diamars y diabierna 


Cachi Cachi 
t # ey den 
Zomer 
tambe 


LOTTO a lansa un biaha mas e asina 
popular “Cachi Cachi” cu ta hunga den 
combinacion cu Mini Mega y Mini Mega 
Plus awo den Zomer tambe. 

Y Lotto ta garantisa cu lo tin un ganado 
di 1000 florin, riba diamars y diabierna! 

Cu cada compra di 2 combinacion di 
number sea pa Mini Mega of Mega plus, 
rib’e mes un ticket y pa mesun sorteo, bo 
ta ricibi 1 combinacion di number gratis. 
Si bo cumpra 4 number rib’e mesun ticket 
bo ta haya 2 combinacion di number pa 
ta den wega y pa gana e Cachi Cachi. 
Esaki ta e Zomer di Cachi Cachi, participa 
y gana 1000 florin. 

Mas bo inverti den Mini Mega of Mega 
Plus, mas number gratis bo ta ricibi, y 
mas chens bo tin pa gana 1000 florin. E 
sorteonan pa Zomer di Cachi Cachi, ta 
tuma luga den e sorteonan di anochi di 
diamars y diabierna. 

Cumpra bo Mini Mega of Mega Plus 
desde awe, pasobra e campaña di Zomer 
di Cachi Cachi ta pa tempo limita. E 
ultimo dia di Zomer di Cachi Cachi ta dia 
27 dijuli proximo. 

CUMPRA RICIBI 

2 1 NUMBER GRATIS 

4 2 NUMBER GRATIS 

6 3 NUMBER GRATIS 

8 4 NUMBER GRATIS 



Cumana 76 
y Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO/INVITACION 

Na nomber di su casa, yui, nuero, nietonan, bisanieta y demas 
famia: 



Maria Asuncion Tromp-Dijkhoff 

Mihor conoci como "Onsi" 

Nos kier a gradici tur famia, amigo y conocirnan cu a 
companja nos durante enfermedad y entierro. Pa tur e 
yamadanan di telefoon y mensajenan, boso palabrabranan 
tabata un gran consuelo pa nos. Nos kier a yama danki na: Sr 
Ricky Kock pa su "Musica di Cielo", Sra JuliaWever y Max Hassel 
pa nan bunita canto den misa y srVicenteTromp pa su musica 
den santana. Un palabra di gratitud ta bai pa: su bon bisinja 
Estela "Chichi" Britten pa su atencion na tur momento, su 
enfermeranan sra Elsa Werleman y Jeanine Godoy pa nan 
cuido y sra Anchie Dania pa su dedicacion. Personal di 
ambulance pa tur e biahanan pa hospital y zuster Paola van 
Heyningen di wondenpoli pa su cuido. 

Stichting Wit Gele Kruis y na dr Yagua-Fingal pa e cuido y 
attencion di e ultimo anjanan. 

Un danki tambe na Aurora Funeral Home pa nan bon servicio. 
Alavez nos kier a invita tur famia y conocirnan pa tres santo 
sacrificio di misa Dianan 4,5 y 9 di juli 2016 pa 7or di anochi 
na misa Santa Filomena na Paradera. Despues di e ultimo misa 
lo tin un rosario na cas Calabas 63. 

Cumana 76 
Oranjestad,Aruba 
Tel: 588-6699 
Fax: 588-6698 
1 Cel : 593-0857/560-1403 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 



Hose Jacob Carrasquero 

Mihor conoci como 
Mihorconoci como"Daddy" 

*26-07-1954 
tOI-07-2016 

Acto di entiero lo wordo anuncia despues 

Gwendoline Germaine Sneek 

*18-6-1959 - +03-7-2016 

Pintor, autor, poeta, declamado, locutor, traductor, regisseur, 
producery actriz...un artista multifacetico 

(Su mayornan: Daniel Sneek t y Lupita Sneek-Dirkszt) 

Na nomber di su rumannan: 

Yosmar Maduro-Sneek y Erwin Maduro 
Suyan Croes-Sneek (Dr. Sneek) y Ruben Croes 
Sobrino-y sobrinanan: 

Ymari Luydens 
Yndirah Luydens 
Ysraella Maduro 
Priscilla Paula 
Kirsha Paula 
Louis Paula 

Tantanan y omo di respet: Magda Quandt (Jaja), Enfrina y 
Betto Hoek 

Tanta di respet:Tina Sneek-Lacle 
Su madrinanan: Remedios Steenen-Zambrano t 
Enfrina Hoek 

Su iha: Yndirah Luydens 

Famianan: Sneek, Dirksz, Maduro, Croes, Luydens, Paula, 
Tromp, Quandt, Hoek, Rincones, Lopez. 

Y demas famianan, bon amistadnan y conocirnan. 

Acto di entiero lo tuma lugar diabierna 8 juli 2016. Di 1 'or - 
4'or di atardi na Aurora Funeral Home. Despues nos defunto 
stima lo bay reposa den Santa Catolico den Caya Ernesto 
Petronia. 



Cumana#44 
E: royaIfuneraUiome@hotmaiI>com 


/ 593-0887 / 731-5847 


Gradicimento / Invitacion 

Na nomber di henter famia nos kier a gradici na tur esnan cu 
di un manera of otro a mustra nan atencion y sosten durante 
enfermedad, fayecimento y entiero di nos difunto stima : 



Sra. Vda. Olga Gregoria 
Krosendijk geh. Croes 

Un danki special na su dokter di cas Dr. Jones, Psysioterapista 
FrankVelasquez, Verpleegkundige Lola Geerman, Grupo di 
Oracion Cristo ta Amor, Randall Croes y The God's Soldiers, 
Vinicio Rodriguez (trompetista/saxofonista), Moreu 
Facilitation y Parke Arikok. 

Alaves nos ta invita pa 2 Santo sacrificio di Misa na Misa 
Inmaculada Concepcion na Sta Cruz: 

Diaranson 6 di juli 2016 y diasabra 9 di juli 2016 pa 7'or di 
anochi 

Diadomingo 10 di juli pa 7'or pm lo tin un Rosario na cas pa 
descanso di nos difunto stima Olga na Sero Biento 9 B 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu tristeza den nos curason nos ta participa fayecimento 
inesperadamente di: 




Jose Mario Boyé 

Mihor conoci como 
"Joél/Joé/Wewo" 

# 18-06-1953 
102-07-2016 

Acto di entiero lo wordo anuncia despues 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso dolor y tristeza na nos curazon nos ta participa 
fayecimiento inespera di nos ruman, tanta, cuña y prima 
stimá: 



Amelinda Dijkhoff 

Mihor conoci como Melinda 
*27-07-1933 - +28-06-2016 

Na nomber di su yiu di crianza: 

Albertico y Maricella Trimon Tromp y yiu Stacey 

Na nomber di su Rumannan: 

t Anniey Antero Dijkhoff y famia 
t Usmano y Beatrix Dijkhoff Brete y famia 
t Carmen Dijkhoff 
EmilianaTrimon Dijkhoff y famia 
Emilio Dijkhoff y famia na Hulanda 
OctavioyVera Dijkhoff Rasyfamia na Hulanda 

Na nomber di su cuña: Bernadeta Jacopucci 

Turfamianan biba den exterior: Hulanda, Venezuela, Merca y 

Bonaire. 

Tur sobrino y sobrinanan 
Tur primo y primanan 
Bisiña y conocirnan y 

demasfamianan: Dijkhoff, Maduro, Trimon,Tromp, Brete, 
Jacopucci, Ras, Boekhoudt, Correa, Geerman, Danies, Arends, 
Penja, Erasmus, Yung, Webb, Blom, v/d Biezen, Villafanie, 
Ponson, Lopez, González, Fowler, Yarzagaray, De Mey, Lacle, 
Croes, Vrolijk, Briesen, Wolff, Bareño, Henriquez, Fabus, 
Peterson, Spiller. 

Ta invita pa acto di entierro cu lo tuma lugar diamars 5 di juli 
2016 na Aurora Funeral Home di 9'or pa 11 'or di mainta, 
despues lo sali pa Santana Catolico Paradera. 

Adres pa condolencia Aurora Funeral Home, Dialuna 4 di juli 
2016 di 7'or pa 9'or di anochi. Despues di entierro no ta ricibi 
bishita di condolencia na cas. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu inmenso tristesa na nos curason nos kier participa 
fayecimento di nos difunto stima : 


Carmen Anna Regina Maria 
Statia Schoenmaekers 

*01-02-1970-130-06-2016 

Na nomber di su: 

Casa: Ruben Statia 

Yiunan : Benay i Channah Statia 

Yiunan di su casa : Marilou i Aixa Statia 

Su tata : Wim Schoenmaekers 

Su mama : tHenriette Schoenmaekers-Leunissen 

Rumannan: 

Marcel i Sandra Schoenmaekers-Schoonbrood na 
Hulanda 

Pascal Schoenmaekers na Alemania 
Demas famia Schoenmaekers i Leunissen na Hulanda 
Cuñanan: Pedro (Naldo) i Antonia Statia-Guava 
Yolanda Statia 

Sergio Statia i Jamila Sahebdin 
Vda. Mayra Perez-Statia 
Ethleen i Karel Braam-Statia 
Rose Mary i Siro Martis-Statia 
Mary Jane Statia i Guiseppe Haard 
Lilian i Rudy Kock-Statia 

Bon amiga(o)nan : Rose Provence, Olinda Rasmijn, Belen y Dolf 
Kock, Rudy Lampe y familia, Swinda Dumfries, Lila Bernabela 
y famia, Cicilia den Dunne y famia y su coleganan di Maria 
School y SKOA 

Demas famia Statia, Schoenmaekers, de Palm, Albertus, Frans, 
Emerencia, Benabela, Perez,Martis, Braam, Kock, Haard y 
Oleana, amiga(o)nan y conocirnan : 

Ta invita pa acto di entiero cual lo tuma lugar diaranson 6 di 
juli 2016 na Misa Sta Anna na Noord di 2'or pa 4'or di atardi y 
despues lo sali pa Santana Catolico na Noord. 

Condolencia lo tuma lugar na Aurora Funeral Home diamars 5 
di juli 2016 di 7'or pa 9'or di anochi 

Lo tin un box disponibel pa hasi un donacion pa di Edmund 
Harms Foundation. 

Nos disculpa si den nos tristesa nos por a lubida cualkier 
famia, amiga(o) of conocir. 

Nos disculpa pero nos no ta ricibi bishita di condolencia na 
cas. 

1116 RCAy U18 
RCA a wordo 
titula Campeon! 


DESPUES cu luna pasa U14 RCA “Aruba Bank” a wordo 
titula Campeon, ganando Britannia e final lifida B, siman 
pasa RCA ta sigui cosecha exito den futbol hubenil. 
Tabata un bataya basta fuerte cu RCA “Insel Air” a hiba 
cu Washington den playoff U16, ganando cu score 4-1 y 
perde cu score 4-1. 

Den e prome partido di e gran final e wega ta empata 1-1. 
Den e di dos wega di final RCA ta pica 3-0 dilanti, pero 
Washington ta bin bek cu dos gol y pone RCA bou presion, 
pero na final e Soldaatnan hubenil ta sali vencedor cu 3-2 
y capitan Glenbert Croes ta ricibi e trofeo di AVB pa ekipo 
completo lanta e Copa di Campeon division menor. 

Un dia despues ta U18 RCA “Interprint” ta topa Estrella 
den di dos wega di final division mayor. Despues cu 
durante campeonato regular, Estrella a gana RCA na dos 
ocasion, den playoff cos a bolter. El General Valdez a haci 
ahustacion, pero asina mes prome wega playoff ta caba 
1-1. Den di dos wega, playoff RCA ta logra gana Estrella 
pa prome biaha 2-1 despues di cay atras cu 1-0. 

Pa locual ta e final, den e prome wega RCA ta bolbe cay 
atras cu 1-0, pero ta bolbe ‘bounce’ bek cu 2 gol pa bay cu e 
victoria 2-1. Den e ultimo wega di final RCA tabata mucho 
mas superior y ta vence cu 5-2 pa bay cu otro titulo hubenil. 

Captain Bart van Haren a ricibi e trofeo di AVB p’asina ekipo 
completo lanta e Copa di Campeon. Pabien na Jeanpierre 
van der Linden cu a gana e premio goalgether. 

RCA kier felicita staf y tur su hungado cu fuera di reforsa 
hoofdklas tambe a logra den nan categoria. 

Na tur ekipo cu a participa n’e campeonatonan y sigur e 
finalistanan un palabra di gratitud pa haci e campeonato 
posibel y sigur AVB. 

RCA por resumi un aña super exitoso yegando final den 
tur division di futbol na Aruba. Titulando Campeon den 
U14, U16, U18 y Division Honor cu a marca historia cu un 
temporada inolvidabel. 

Campeon Copa Don Elias September 2015, Campeon Copa 
Interinsular Bonaire November 2015, Campeon Copa 
Betico Januari 2016, Campeon Campeonato Regular 2015- 
2016 cu un record nobo 51 punto y Campeon di Aruba 
2015-2016 

Masha danki na Guardian Group, Wendy’s, V-8 Splash, 
Vega Dental, Subway, Aruba Bank, Insel Air, Interprint, 
Neutrogena, Welcome Back Snack, Big Wheel Lottery 
y Powerade di Tropical Bottling Company pa sostene e 
organisacion deportivo di mas grandi na Aruba. 

Gertificado pa 73 
gymnasta y un logo 
nobo pa CGA Avanse 

Examen pa e gymnastanan di 4 te cu 15 aña 




parti ta plano. E ta wordo yama 
e “dismount”. Den e zona aki e 
gymnasta ta realisa su salto in 
spotter.Esaki ta e realisacion di 
un elemento desde e dismount cu 
por ta un salto vertical of un salto 
di salida pa cay riba un colchon cu 
tin un zona marca. 

Den e parti aki e gymnasta mester 
termina su ehercisio. E elemento 
di acrobacia ta e protagonista 
principal den e ehercisio aki. 

Rib’e dia di examen a revela e 
logo nobo di CGA Avanse. E logo 
ta un diseño moderno y elegante. 
E ta combina e elementonan y e 
colornan di e bandera di Aruba 
hunto cu e deporte di gymnasia. 

E strepinan color geel ta dirigi 
bay na halto cual ta symbolico p’e 
palabra “avansa”. 

E club y su gymnastanan ta avansa 
y cu esfuerso ta pusha pa bay riba 
p’e shelo unda tin e strea y ta sigui 
progresa. E forma di e escudo 
ta simbolisa union, fortalesa, 
stabilidad, proteccion y confiansa. 
Miguel Angel Arrebola Ortiz t’e 
diseñador di e logo. 


gymnasia ritmica ta train dialuna 
di 6:00 pm pa 8:00 pm y diasabra 
di 11:00 ampa 12:30 pm. 

Gymnasia artistica: 

Grupo 1 (6 aña): Diasabra 8:30 am 
pa 10:00 am. 

Grupo 2 (7 aña): Diasabra 10:00 
am pa 11:30 am. 

Grupo 3 (8 aña): Diabierna 3:00 
pm pa 4:30 pm. 

Grupo 4 (9-10 aña): Diabierna 
4:30 pm pa 6:00 pm. 

Grupo 5 (10-12 aña): Diabierna 
6:00 pm pa 7:30 pm. 

Grupo 6 (12 aña bay ariba): 
Diabierna 6:30 pm pa 8:00 pm. 

E seleccion di gymnasia artistica 
ta train dialuna 5:30 pm pa 6:30 
pm, diamars 3:40 pm pa 7:00 pm, 
diahuebs 4:30 pm pa 7:00 pm, 
diabierna 6:00 pm pa 8.00 pm, 
diasabra 11:00 am pa 1:45 pm. 

CGA Avanse ta e prome club di 
turnen di Aruba estableci na 1984. 
Na 2014, a celebra su di 30 
aniversario. E club tin 187 
miembro y 4 entrenador. 


gymnastanan 
artistica a haci 
tres diferente 
elemento. 

E elementonan p’e 
examen tabata e ‘floor 
exercise’, ‘double mini 
trampoline’ y salto. E 
ehercicio di vloer ta 
consisti di un rutina di 
movecion cu diferente 
elemento manera 
handstand y koprol. E 
ehersicio di trampolin ta 
consisti di dos parti. 

E prome parti ta wordo yama 
e “mount” riba un trampolin 
cu ta inclina. 

N’e parti aki e gymnasta ta 
haci su entrada. E di dos 


DIASABRA ultimo, Club 
Gymnastico Arubano Avanse 
(CGA Avanse) tabatin un dia di 
examen pa tur gymnasta di 4 te cu 
15 aña. Un total di 73 gymnasta a 
participa n’e dia di examen. 

E gymnastanan ritmica y artistica a 
haci nan ehersicio y despues a ricibi 
nan certificado cu puntuacion y 
un medaya. Rib’e dia aki tambe 
a revela e logo nobo p’e club, 
acompaña pa varios 
presentacion di e 
seleccion di 
gymnasia 
ritmica 

y 


gymnasia artistica. 

Ambos seleccion ta den pleno 
preparacion pa por representa 
Aruba na competenicianan 
internacional na Panama y 
Colombia. 


Gymnasia ritmica ta un disciplina 
cu ta combina elemento di balet, 
gymnasiay baile cu uzo di diferente 
aparato manera cabuya, bala, 
hoelahoep y cinta. 

E gymnastanan 
ritmicaahaci nan 
presentacion 
individual, 
mientras cu e 


CGA Avanse ta ofrece les di 
gymnasia artistica y gymnasia 
ritmica pa mucha muhe desde 4 
aña. E gruponan ta dividi pa edad. 
E temporada nobo ta cuminsa na 
augustus 2016. 

E dianan di entrenamento ta 
como lo siguiente: 

Gymnasia ritmica ta dialuna di 
4:30 pmpa 5:30 pm. E seleccion di 


Ta duna les di gymnasia artistica 
pa mucha muhe desde 4 aña. 

E disciplina di gymnasia ritmica 
tambe ta wordo duna pa mucha 
muhe desde 4 aña. 

Por haya mas informacion di e 
club rib’e pagina di Facebook 
Gymnastics Aruba CGA Avanse y 
rib’e pagina web: www.cgaavanse. 
webs.com. 

CU final di otro aña Escolar, IBiSA su departamento 
di Deporte Escolar tambe ta clausura e calendario 
di competencia di deporte na scol. 

Cu esaki ta conclui un temporada exitoso di deporte 
competitivo entre scolnan na Aruba, tanto di 
Enseñansa Basico como di Enseñansa Avansa. 

IBiSA ta gradici tur scol cu a participa cu nan 
alumnonan, compaña y guia pa nan docente. Como 
tambe tur mayor cu ta apoya nan yiunan durante 
nan weganan. 

IBiSA no por keda sin gradici e team di ‘School 
Sport’ cu ta prepara for di prome cu inicio di e 
respectivo aña escolar, planeando y trahando rib’e 
calendario di deporte. 

Un danki special tambe na referee, umpire y 
personal di e facilidadnan deportivo cu ta wordo 
uza durante e weganan, pa nan participacion y 
tremendo cooperacion. 



Despues di e temporada di vakantie, IBiSA lo ta cla 
na momento cu e aña escolar nobo cuminsa den 
luna di augustus 2016 pa inicia cu su calendario di 
Deporte Escolar den luna di september. 

Pa medio di esaki, IBiSA ta desea nos hobennan 
y tur docente un dushi temporada di vakantie. 
Descansa e curpa y mente pa despues por start e 
proximo aña escolar yen di animo y activamente 
pa participa grandemente na tur competencia di 
Deporte Escolar organisa pa IBiSA. 

